title: Saburō Sakai

text: Päästäkseen tilanteesta Sakai värväytyi laivastoon toukokuussa 1931 ja palveli alokasaikansa jälkeen Kirishima- ja Haruna-taistelulaivoilla. Hänet määrättiin matruusiksi Harunan tykkitornin miehistöön ja yleni opiskeltuaan palveluksen ohessa aliupseeriksi. Vuonna 1937 Sakai haki ja hänet hyväksyttiin lentäjäkursseille ja ollen kurssin läpäisseistä paras. Hän mainitsee muistelmissaan saaneensa tästä saavutuksestaan keisarin palkinnon, keisarillisella krysanteemikuviolla koristetun hopeisen taskukellon.


title: Saburō Sakai

text: Vuonna 1938 Sakai komennettiin Kiinaan, missä käytiin parhaillaan Kiinan–Japanin sotaa. Sakaista kirjoitettiin Japanin lehdistössä oltuaan tukikohtaan eräässä hyökkäyksessä ainoa ilmaan päässyt lentäjä, minkä lisäksi hän oli haavoittunut lievästi sirpaleista. Hänen onnistui tavoittaa SB-2-pommikone Mitsubishi A5M (koodinimi ”Claude”) -hävittäjällään ja tulittaa sitä, mutta polttoaineen vähyyden vuoksi hänen täytyi palata, eikä pudotusta voitu varmistaa. Sakai palveli Kiinassa vuoteen 1941 saakka saavuttaen kaksi varmaa pudotusta A5M- ja A6M (koodinimi ”Zero”) -hävittäjillä.


title: Saburō Sakai

text: Sakai ampui toisessa maailmansodassa alas 64 viholliskonetta. Hän lensi pääasiassa Mitsubishi A6M2 Reisen -hävittäjillä. Hän sai tukialuskoulutuksen, mutta läpäistyään sen parhain arvosanoin hän ei koskaan lentänyt tukialuksilta - vaan suoritti kaikki lentonsa maatukikohdista. Huhtikuussa 1942 hänet komennettiin Uuden-Guinean Laeen, missä hän palveli haavoittumiseensa saakka.


title: Saburō Sakai

text: Sakai käytti ilmassa aina omaa harkintaansa. Esimerkiksi 28. helmikuuta 1942 Sakai partioi yksin Jaavalla, kun hän havaitsi Surabayain itäpuolella yksinäisen DC-3-koneen. Sakai halusi tarkkailla aseetonta konetta ja lensi sen vierelle. Kun hän näki ”Dakotan” ikkunasta kahden lapsen ja vaaleatukkaisen naisen tarkkailevan vihollishävittäjää, päätti hän olla hyökkäämättä ja antaa koneen jatkaa matkaa rauhassa.


title: Saburō Sakai

text: Saburō Sakai taisteli niin kutsutun "Tainanin prikaatin" alaisena. Hänen esimiehenään toimi ""Rabaulin Richthofeniksi"" kutsuttu luutnantti Junichi Sasai, jolle Sakai kokeneempana opetti erityisesti kaartotaistelua.Alikersantti Toshiaki Honda taasen toimi tavanomaisesti Sakain siipimiehenä. Kummatkin kaatuivat taistelussa myöhemmin, sekä ylennettiin postuumisti: jopa kahdella arvolla, Sasai kapteeniluutnantiksi ja Honda ylikersantiksi. Honda ennen kaatumistaan oli siirretty toisaalle - pois Sakain lentoparina toimimisesta, tätä siirtoa Honda itse oli vastustanut.


title: Saburō Sakai

text: Ainakin 40 Sakain ilmavoitoista on kyetty todentamaan tarkasti liittoutuneiden arkistoista, ja hänen ilmataistelunsa Julian ”Pug” Southerlandin ohjaaman Grumman F4F Wildcat -koneen kanssa 14. elokuuta 1942 Guadalcanalin yllä on yksi toisen maailmansodan parhaiten dokumentoiduista ilmataisteluista.


title: Saburō Sakai

text: Välittömästi tämän ilmataistelun jälkeen Sakai syöksyi pommikonemuodostelman sisään ja joutui taka-ampujien torjuntatuleen. Myöhemmin niiden oletettiin olleen Grumman TBF Avenger -torpedopommittajia, joiden yleinen muoto muistuttaa F4F-tyyppiä. Tutkimuksissa on selvinnyt kuitenkin, että laivaston koneet olivat tosiasiassa Douglas SBD Dauntless -syöksypommittajia.


title: Saburō Sakai

text:
Sakai haavoittui taka-ampujien torjuntatulessa vakavasti päähän ja oikeaan silmään halvaantuen osittain tilapäisesti. Kotimaassa hänen näkönsä pelastamiseksi tehty leikkaus ilman anestesiaa onnistui osittain, ja hänen vasemman silmänsä näkökyky palautui ennalleen.
Toivuttuaan Sakai palasi lentopalvelukseen ja toimi aluksi lentokouluttajana. Hän anoi takaisin laivuepalvelukseen ja saavutti sodan lopulla vielä neljä ilmavoittoa. Iwo Jiman saarella palvellessaan hän oli vähällä joutua alasammutuksi kesäkuussa 1944, sillä hän ei tunnistanut ajoissa Yhdysvaltain F6F Hellcat -hävittäjiä viallisen oikean silmän rajoittaessa syvyysnäköä. Hänen onnistui murtautua lentämään saaren yli, jolloin ilmatorjunta karkotti hävittäjät, jotka eivät olleet saaneet yhtään osumaa Sakain koneeseen. Hänet evakuoitiin 4. heinäkuuta toisessa ryhmässä sotilasarvonsa mukaisesti yhdessä kymmenen muun kanssa.


title: Saburō Sakai

text:
Sodan loppuajat hän toimi uusien konetyyppien muun muassa Shiden-Kai ”George” -koelentäjänä sekä kouluttajana. Aivan sodan viime hetkinä 17. elokuuta 1945, kaksi päivää Japanin antautumisilmoituksen jälkeen (antautumisasiakirjat allekirjoitettiin (2. syyskuuta 1945), Sakai lähti kolmen Shiden-Kain ja 14 Zero-hävittäjän ryhmän kanssa torjumaan neljää valokuvatiedustelulennolla ollutta Consolidated B-32 Dominatoria..Yhdysvaltain joukot uusivat valokuvaustiedustelun seuraavana päivänä kahdella B-32-koneella, jolloin 6 000 metrissä lentänyt tiedustelukone pääsi pakoon kohtaamatta japanilaiskoneita. 3 000 metrissä lentänyttä luutnantti John M. Anderssonin konetta vastaan hyökkäsi sotilasmestari Sadamu Komachi Shiden-Kailla. B-32 sai vakavia vaurioita, ja onnistui vain vaivoin palaaman Okinawalle. Koneen miehistöstä ylikersantti Joseph Lacharite haavoittui pahoin ja kersantti Anthony Marchione sai surmansa viimeisenä yhdysvaltalaisena toisessa maailmansodassa.
Vuonna 1957 Sakai kirjoitti "Samurai"-muistelmateoksen. Sakai kuvailee siinä laivaston alokasaikaa ja sen raakoja ja mielivaltaisia sekä usein kollektiivisia rangaistuksia mahdollisista virheistä. Tämä juurrutti häneen vihan aliupseereiden epäinhimillisyyttä kohtaan.


title: Saburō Sakai

text: Sakai kuvailee, että vain vuotta ennen yhdysvaltalaisten maihinnousua Iwo Jima oli täysin linnoittamaton kalliosaari, jonka miehitys olisi ollut yhdysvaltalaisille rutiinityö.


title: Saburō Sakai

text: Hän kertoo yksinkertaisesti japanilaisten tavasta evakuoida väkeä hylättäväksi päätetyistä tukikohdista. Poispääsyjärjestyksen ratkaisi tarkoin vanhan sotilaallisen kastijärjestelmän mukaisesti sotilasarvo muuta huomioon ottamatta. Hänet itsensä tosin haettiin myöhemmin erikseen lähetetyllä lentokoneella, koska varsinainen evakuointilaivue tuli täyteen ennen häntä ja hänen ryhmänsä vuoroa.


title: Saburō Sakai

text: Sakai kuvailee myös ristiriitaansa perinteensä mukaisen kunniantunnon ja toivottoman taistelun välillä heinäkuun 2. päivä 1944 täydellistä ilmaylivoimaa vastaan tehdyn epäonnistuneen tehtävän jälkeen. Tehtävän lopuksi hänet ja muut saattohävittäjät oli määrätty itsemurhatehtävään yhdessä torpedopommittajien kanssa törmäämällä lopuksi vihollislaivoihin. Tämä oli ensimmäinen kerta, kun lentäjille annettiin tietoinen käsky tarkoituksellisesti uhrata itsensä. Sakai tuo teoksessaan samalla esille, että varsinaisiin kamikaze-lentäjiin oli vapaaehtoisesti ilmoittautuneita halukkaita joukoittain. Myös hän itse ilmoittautui useasti, mutta hänen esimiehensä hylkäsi anomukset.


title: Saburō Sakai

text: Partioivat F6F-hävittäjät torjuivat osaston, ja Sakain onnistui siipimiehineen vaivoin paeta kumpupilveen. Jatkaessaan lentoa hän tekee eron todellisen voitonmahdollisuuden ja sokean perinnetietoisuuden välillä, koska toteaa, ettei tehtävän suorittamiseen ole mitään mahdollisuutta. Kuitenkin hänen toverinsa jäisivät siihen uskoon, että tehtävä olisi onnistunut tai että he olisivat saaneet sankarikuoleman. Hän pitää tätä moraalittomana.


title: Saburō Sakai

text: Hän palasi siipimiestensä kanssa lentueen joutuessa lentämään ukkosmyrskyn läpi, ja hän piti tätä lentosuoritusta sekä selviytymistä vihollisista osoituksena näiden lentäjien kyvyistä ja arvosta. Myös mukana olleet toinen ässä Kinsuke Mutō sekä erään torpedopommittajan lentäjä tekivät erikseen saman päätöksen.


title: Saburō Sakai

text: Sakai oli pitkään kihloissa arvostetun suvun tyttären Fujiko Niorin kanssa, mutta Sakai purki kihlauksen haavoituttuaan. Sakai katsoi itsensä hylkiöksi, joka ei olisi arvollinen aviomies tuon kaltaiselle tytölle. Hän meni naimisiin sodan lopussa tokiolaisen serkkunsa Hatsujon kanssa. Avioliitto oli hänen kertomansa mukaan onnellinen, mutta päättyi lapsettomana jo pian vaimon kuoltua lyhyen sairauden jälkeen. Fujiko ja Hatsujo olivat ystäviä ja he tekivät yhdessä Sakaille jo sodan alussa kuuluisan valkoisen vyön, johon he kadunkulmassa seisten keräsivät punaisen ompeleen 998:lta ohi kulkeneelta naiselta – kuten lukemattomat japanilaisten sotilaiden äidit, vaimot, morsiamet, sisaret ja serkut tekivät.


title: Saburō Sakai

text: Sakai meni myöhemmin naimisiin uudelleen, ja hänellä oli tytär ja poika toisesta avioliitostaan.


title: Saburō Sakai

text: Sodan jälkeen Sakai ryhtyi kirjapainoyrittäjäksi. Hän etsi ja otti yrityksensä palvelukseen useita kaatuneiden taistelutovereidensa leskiä ja veljiä sen alkaessa menestyä. 1982 hän tapasi erään häntä tulittaneista SBD:en taka-ampujista, Harold L. Jonesin. Huolimatta oikean silmän sokeudesta ja haavoittumisesta saadusta invaliditeetista Sakai oli siviilissä tasokas golfaaja.


title: Saburō Sakai

text: Japani oli hävinnyt sodan, joten Henry Sakaidan mukaan: useita lentopäiväkirjoja ja lentoyksiköiden raportteja tuhottiin. Mikäli nämä olisivat säästyneet, niin usean japanilaisen lentäjän kohdalla olisi pudotustilastoja voitu näillä keinoin varmentaa. Tutkimus kesti jopa 80-luvulle asti, eivätkä kaikki ilmataistelut ole siltikään täydellisinä arkistoihin päätyneet. Sakai oli eräs harvoja selvinneitä, ja varsinkin niitä, jotka tekivät kirjallisia muistelmia sota-ajasta sekä lentohistoriastaan.


title: Emanaatio

text: Emanaatioiksi () kutsutaan joidenkin tiettyjen uskomusjärjestelmien kosmologiassa tai kosmogoniassa Korkeimmasta Olennosta "emanoituneita" eli alkunsa saaneita tai "virranneita" alempia olentoja. Näiden uskomusten mukaan Korkein Olento ei luonut fyysistä maailmankaikkeutta itse suoraan, vaan näiden alempien emanaatioiden kautta.


title: Emanaatio

text: Tämän paradigman mukaisesti luominen etenee vuodatuksena alkuperäisestä absoluuttisesta Korkeimmasta Olennosta, tai jopa muutoksena siinä. Korkein Valo tai Tietoisuus polveutuu siitä erilaisten tasojen, asteitten tai hypostaasien (olemusten) kautta. Samalla siitä tulee yhä enemmän ja enemmän materiaalinen ja ruumiillistunut, kunnes se kääntyy lopulta ympäri palatakseen vastakkaisessa järjestyksessä takaisin lähtöpisteeseensä. Useimmissa käsityksissä emanaatioprosessi lähtee yhdestä, joka muuttuu kahdeksi ja sitten kolmeksi, ja lopulta seitsemäksi, joista eri käsitysten mukaan voi emanoitua lukemattomia uusia tasoja.


title: Emanaatio

text: Ensisijainen klassisen emanationismin kannattaja oli Plotinos, jonka teoksessa "Enneadit" kaikki asiat olivat emanaatioita Yhdestä. Enneadissa 5.1.6. emanationismia verrataan Yhdestä tapahtuneeseen leviämiseen, jossa oli kolme hypostaasia, Yksi ("hen"), äly/järki/tahto ("nous") ja sielu ("psykhe ton pantos"). Plotinokselle emanaatio tai "sielujen polveutuminen" johtui "dyadista", Korkeimman Olennon sisällä tapahtuneesta ensimmäisestä muutoksesta, joka oli oleellinen osa sen luontoa.


title: Emanaatio

text: Emanationismi on luonteeltaan vastakohta sekä kreationistiselle ajatukselle yhdestä itsetietoisesta luojasta ja nihilistiselle ajatukselle, jonka mukaan tapahtumien taustalla ei ole mitään subjektiivista tai ontologista luonnetta.


title: Emanaatio

text: Emanationismi on oleellinen osa seuraavia uskomusjärjestelmiä:Joidenkin tulkintojen mukaan sen voidaan katsoa olevan osa myös hindulaisuutta, buddhalaisuutta ja muinaisen Egyptin uskontoa.


title: No Quarter

text: No Quarter on brittiläisen Led Zeppelin -yhtyeen kappale. Se on pääosin yhtyeen basistin John Paul Jonesin käsialaa. Kappale sisältyy albumille "Houses of the Holy", joka ilmestyi vuonna 1973. Se on albumin seitsemäs, eli toiseksi viimeinen raita.


title: No Quarter

text: Lisäksi Yhdysvaltalainen alternative metal -orkesteri Tool on tehnyt kappaleesta version.


title: O Cameroon, Cradle of Our Forefathers

text: O Cameroon, Cradle of Our Forefathers (ransk. ”Chant de Ralliement”, engl. ”Rallying Song”) on Kamerunin kansallislaulu. Laulu sai virallisen aseman 1957, mutta sitä käytettiin epävirallisesti jo vuodesta 1948, siis jo ennen Kamerunin itsenäistymistä. Laulun sävelsi René Djam Afame, joka laati myös laulun tekstin yhdessä Samuel Minkio Bamba ja Moïse Nyatte Nko'o kanssa. Tekstiä muutettiin hieman 1978.


title: Archie Hahn

text: Charles Archibald ”Archie” Hahn (14. syyskuuta 1880 Dodgeville, Wisconsin, Yhdysvallat – 21. tammikuuta 1955 Charlottesville) oli yhdysvaltalainen pikajuoksija ja olympiavoittaja. Hän oli yksi 1900-luvun parhaista pikajuoksijoista maailmassa.


title: Archie Hahn

text: Archie Hahn syntyi 1880 Dodgevillessä. Hän aloitti kilpailemaan juoksulajeissa varsinaisesti vasta 19-vuotiaana Michiganin yliopistossa. High school -aikana hän harrasti nyrkkeilyä, yleisurheilua ja amerikkalaista jalkapalloa. Yliopistoon hänet löysi kykyjenetsijät maatalousnäyttelyn juoksukilpailusta.


title: Archie Hahn

text: Hahn kilpaili vuosina 1901–1904 Michiganin yliopiston yleisurheilujoukkueessa. Hän voitti vuosina 1901 ja 1902 yliopistojen Big Ten -kilpailujen 100 jaardin juoksun ja 1903 220 jaardin juoksun.


title: Archie Hahn

text: Vuodet 1903–1905 Hahn juoksi Milwaukee Athletic Clubin riveissä. Hän voitti vuonna 1903 Amateur Athletic Unionin Yhdysvaltain-amatöörimestaruuden 100 ja 220 jaardin juoksussa ja vuonna 1905 220 jaardin juoksun.


title: Archie Hahn

text: Vuoden 1904 St. Louisin olympialaisissa Hahn voitti kolme kultamitalia. Ensimmäiseksi hän voitti 60 metriä ajalla 7,0, toiseksi 200 metrin ajalla 21,6 ja kolmanneksi 100 metrin ajalla 11,0. 200 metrin kilpailu käytiin St. Louisissa suoralla radalla, ja 100 metrillä Hahn voitti toiseksi tulleen Nate Cartmellin noin kahdella metrillä. 60 metrin voittoaika sivusi olympiaennätystä 200 metrillä hän sivusi alkuerissä John Tewksburyn olympiaennätystä ajalla 22,2. Loppukilpailussa hän paransi ennätystä 0,6 sekunnilla.


title: Archie Hahn

text: Vuoden 1906 välikisoissa Hahn uusi 100 metrin voittonsa ajalla 11,2. Kansainvälinen olympiakomitea ei kuitenkaan laske välikisoja virallisesti olympiakilpailuksi. Kahteen peräkkäiseen 100 metrin olympiakultaan ylsi vasta Carl Lewis Soulissa 1988 (tosin vasta Ben Johnsonin hylkäyksen jälkeen).


title: Archie Hahn

text: Hahn valmistui vuonna 1905 Michiganin yliopiston oikeustieteellisestä, mutta hän ei missään vaiheessa toiminut lakimiehenä. Hän valitsi uran valmentajana ja kirjoitti klassisen juoksuvalmennusoppaan "How to sprint".


title: Racer Free Car Simulation

text: Racer Free Car Simulation on ilmainen kilpa-ajo-simulaattori, josta on versiot Microsoft Windowsille, Linuxille sekä Mac OS X:lle.


title: Racer Free Car Simulation

text: Racer oli alun perin vain ajosimulaattori, mutta nykyään se sisältää lähes kaikki autopeliltä odotettavat ominaisuudet, kuten mahdollisuudet kisata joko tietokonetta tai verkon ylitse toista ihmistä vastaan. Racerin tärkein elementti on sen realistinen fysiikkamallinnus sekä tasokas, OpenGL-pohjainen grafiikkamoottori. Racerista puuttuu ainakin toistaiseksi monista kaupallisista ajopeleistä löytyvä autojen vahinkomallinnus sekä uramoodi.


title: Racer Free Car Simulation

text: Yksi Racerin tärkeimmistä ominaisuuksista on sen avoimuus. Ohjelmakoodi itsessään ei ole enää vapaassa levityksessä, mutta esimerkiksi autojen ja ratojen formaateista ja luonnista on olemassa tarkka dokumentaatio. Tämän ansiosta Raceriin onkin julkaistu monenlaisia autoja: Formuloita, antiikkiautoja, luxusautoja, perheautoja... Mahdollisuudet ovat lähes rajattomat. Myös ratoja on monenlaisia todellisista kilparadoista vuoristoteihin.


title: Racer Free Car Simulation

text: Racer julkaistiin ensimmäisen kerran elokuussa 2000, ja sitä on päivitetty jatkuvasti tähän päivään asti. Vuosien kuluessa Racerin ympärille on kasvanut suuri yhteisö. Racerin virallinen foorumi sijaitsee Race Sim Centralissa.


title: Racer Free Car Simulation

text: Racer on ilmaisohjelma ei-kaupallisille käyttäjille. Autojen ja ratojen tekijät ovat säätäneet erilaisia käyttöehtoja luomuksilleen, mutta ne kaikki ovat ladattavissa ilmaiseksi.


title: Racer Free Car Simulation

text: Raceriin julkaistaan - kiitos avoimien tiedostoformaattien - jatkuvasti uutta sisältöä, mutta koska itse Racerin lähdekoodi on suljettu, riippuu päivitysten määrä siitä, kuinka paljon ohjelmoijilla on aikaa päivittää Raceria. Tämä johtaa siihen, että uusia versioita ilmestyy melko harvoin, mutta toisaalta ne ovat usein hyvin monipuolisia, ja antavat uutta intoa yhteisölle.


title: Sorood-e Jomhoori-e Eslami

text: Sorood-e Melli-e Jomhoori-e Eslami (tunnetaan myös nimellä ”Sorud-e Melli-e Iran”) on Iranin islamilaisen tasavallan kansallislaulu. Sen on säveltänyt Hassan Riahi, laulun sanat on kirjoittanut komitea. Laulu otettiin käyttöön 1990, se korvasi vanhemman, Ajatollah Ruhollah Khomeinin aikaisen kansallislaulun. Laulu tuo voimakkaasti esiin Iranin islamilaisen vallankumouksen uskonnollisen ja poliittisen vakaumuksen.


title: Ichthyopterygia

text: Ichthyopterygia on sukupuuttoon kuollut hieman haita ja valasta muistuttavien diapsidisten matelijoiden ryhmä. Ryhmä sisältää varsinaiset kalaliskot ("Ichthyosauria") sekä niille läheistä sukua olevat muodot kuten esimerkiksi Grippidia.


title: Akita

text: Akita () on Japanin Akitan prefektuurin pääkaupunki Honshūn saarella Tōhokun alueella. Se sijaitsee prefektuurin keskiosassa Japaninmeren rannikolla Omonojoen suulla. Akitassa on 311 952 asukasta (vuonna 2017) ja sen pinta-ala on 906,07 neliökilometriä. Se on nimitetty yhdeksi Japanin ydinkaupungeista.


title: Akita

text: Kubotan linnakaupunki, josta myöhemmin tuli modernin Akitan keskusta, perustettiin vuonna 1604. Kaupunki toimi Ashina- ja Satake-daimioiden pääkaupunkina Meiji-kaudelle asti. Moderni Akitan kaupunki muodostettiin 1. huhtikuuta 1889, ja 1. huhtikuuta 1997 Akitasta tehtiin ydinkaupunki. Vuonna 2004 juhlitiin kaupungin 400-vuotissyntymäpäiviä.


title: Akita

text: Kaupunki sijaitsee lähellä Japanin tärkeimpiä öljykenttiä, minkä vuoksi öljynjalostaminen muodostaa kaupungille tärkeän teollisuusalan. Kaupungin taloudelle myös puu- ja metalliteollisuus sekä silkin valmistus ovat keskeisiä. Akitassa sijaitsee Tōhokun alueen kaksi tärkeintä paikallista pankkia: Akita ginkō ja Hokuto ginkō.


title: Akita

text: Akitaa palvelevat JR Higashi-Nihonin luotijunakalustoa käyttävä ”mini-shinkansen”-linja Akita Shinkansen, Ōu-päälinja, Oga-linja ja Uetsu-päälinja. Rahtiliikennettä alueella operoi Akita rinkai tetsudō.


title: Akita

text: Akitassa toimii myös Akitan lentoasema, joka on perustettu vuonna 1961. Akitassa on myös yksi Japanin tärkeimmistä satamista.


title: Akita

text: Akitalla on yhteistyötä useiden kaupunkien kanssa ympäri maailmaa. Akitalla on viisi ystävyys- ja sisarkaupunkia ulkomailla ja kolme Japanissa:


title: Aikuisuus

text: Aikuisuus on ikä- ja kehitysvaihe ihmisen elämässä nuoruuden ja vanhuuden välissä. Se on yleensä ihmisen elämän pitkäkestoisin vaihe.


title: Aikuisuus

text: Perinteinen käsitys älykkyyden kehityksestä on ollut, että aikuisuudessa se alkaa hitaasti laskea. Kuten muulloin on tässäkin tapauksessa huomattava ihmisen muodostamana fyysinen, psyykkinen ja sosiaalinen kokonaisuus. Esimerkiksi K. Warner Schaien (1994) mukaan koehenkilöiden älylliset taidot kasvavat noin 40 vuoden ikään asti, josta lähtien pysyvät muuttumattomina noin 60–70-vuotiaaksi asti. (Tässä on kuitenkin huomattava yksilöiden väliset huomattavat erot.) Samaisen testin tuloksista huomattiin myös, että koehenkilöitä joilla oli hyvä tulos, olivat myös usein terveempiä, elivät onnellisesti avioliitossa ja viettivät kiinnostavaa elämää. Havainto antaa viitteen siitä, että kognitiivinen kehitys on kiinteässä yhteydessä niin fyysiseen kuin psykososiaaliseen kehitykseen.


title: Aikuisuus

text: Määrällisten erojen lisäksi ikäryhmien kognitiivisista toiminnoista on etsitty myös laadullisia eroja. Aikuiset eivät turvaudu läheskään aina formaaliseen ajatteluun, vaikka voisivatkin. Ratkaisuihin vaikuttavat tunnetekijät ja elämänkokemus (Kallio, 2016).


title: Aikuisuus

text: Aikuisuus on rajattu eri tavoin ihmisestä, kulttuurista ja tilanteesta riippuen. Se voidaan esimerkiksi rajata työn, perhe-elämän ja velvoitteiden avulla tai pelkästään täysi-ikäisyytenä. Aikuiselta kuitenkin odotetaan usein pysyvämpään työhön sijoittumista. Se ei takaa ainoastaan taloudellista toimeentuloa, vaan vaikuttaa myös yksilön itsearviointiin. Työttömyys on omiaan osoittamaan ihmiselle käänteisesti työn arvon.


title: Aikuisuus

text: Aikuisuuteen liitetään itsenäisyys ja vastuullisuus. Aikuisten oletetaan kestävän yksinoloa ja pystyvän itsenäisiin ratkaisuihin. Myös pysyvä parisuhde on kehitystehtävä, jota useimmat pyrkivät täyttämään. Se vaikuttaa mielikuvaan vanhempien turvallisuudesta. Hyvin mustavalkoisesti sanottuna vanhempien tuottaman turvallisuuden tunne ikään kuin vaihtuu puolison tuottamaan turvallisuuden tunteeseen. Ne eivät kuitenkaan ole vastaavia asioita, koska iän karttuessa haluttu turvallisuus muuttuu. Pysyvä parisuhde tuo myös haasteen itsemääräämisen ja riippuvuuden välille.


title: Aikuisuus

text: Vanhemmuus on myös yksi kehitystehtävä. Se tulee enää harvoin nykyajan vanhemmille ilman harkintaa ja sitä edeltävää valmistautumista/valmentautumista.


title: Aikuisuus

text: Myös aikuisen kehityksessä on kriittisiä kausia, jolloin tapahtuu äkillisiä psyykkisiä muutoksia. Keskeistä näissä kausissa on muuttunut ajan kokemus. Ikääntyvä ihminen joutuu tarkistamaan menneisyyttä, tulevaisuutta ja nykyaikaa koskevat selityksensä. Uudistaminen saattaa käynnistää muutosvaiheen, ikäkausikriisin.


title: Aikuisuus

text: Levinsonin (1978) mukaan muutoksia tapahtuu:


title: Aikuisuus

text: Levinsonin mielestä elämä on vakaisen vaiheiden ja siirtyminen vuorottelua. Se toteuttaa yleismaailmallista peruskaavaa eli jonkinlaista vaihtelua tapahtuu kulttuureittain ja yksilöittäin.


title: Aikuisuus

text: Siirtymävaiheessa yksilö pohtii roolejaan. Elämän arviointi voi rajoittua syvälliseen pohdintaan, jonka seurauksena ihminen tarkastelee elämää uudesta näkökulmasta.


title: Ahaggar

text: Ahaggar tai Hoggar () on ylänköalue Afrikassa Saharan autiomaan keskiosassa Kravun kääntöpiirillä ja Algerian etelärajalla. Ylänkö on noin 1 550 kilometriä leveä pohjois–eteläsuunnassa ja 2 100 kilometriä pitkä itä–länsisuunnassa. Se kohoaa yli 900 metrin korkeudelle merenpinnasta, ja sen korkein kohta Tahatvuori on 2 918 metriä merenpinnan yläpuolella. Ahaggar on kivistä autiomaata. Se koostuu mustasta vulkaanisesta basalttikivestä, joka lepää graniittiperustalla.


title: Ahaggar

text: Alueen luoteispuolelta on löydetty maakaasua. Sen länsiosassa sijaitsee tärkeä Tamanrassetin keidaskaupunki, jonka läpi kulkee karavaanireitti etelään Nigerian Kanoon.


title: Franco Frattini

text: Franco Frattini (s. 14. maaliskuuta 1957 Rooma) on italialainen Forza Italiaan kuuluva poliitikko. Hän toimi Silvio Berlusconin hallituksissa ulkoministerinä 2002–2004 sekä 2008–2011. Vuosina 2004–2008 hän oli komissaari ja yksi viidestä varapuheenjohtajasta Euroopan komissiossa vastuualueenaan oikeuteen, vapauteen ja turvallisuuteen liittyvät asiat.


title: Franco Frattini

text: Komissaarina ollessaan Frattini oli julkisuudessa populistisilla ehdotuksillaan väkivaltaisten asioiden kieltämiseksi. Tammikuussa 2005 Frattini ajoi natsisymbolien kieltoa Euroopan unionin alueella, mutta vastusti vastaavaa kieltoa kommunistisille symboleille. Alkuvuodesta 2007 hän ehdotti, että lasten suojelemiseksi ”äärimmäisen väkivaltaiset” videopelit pitäisi kieltää ja syyskuussa hän julkisti Reutersin haastattelussa valmistelevansa esitystä, jolla internetin hakukoneista sensuroitaisiin EU:n alueella vaaralliset hakusanat. Frattinin mukaan tällaisia sanoja voisivat olla esimerkiksi ”pommi”, ”terrorismi” tai ”kansanmurha”.


title: Turun kauppahalli

text: Turun kauppahalli on vuonna 1896 avattu kauppahalli Turun ydinkeskustassa, kauppatorin tuntumassa VII kaupunginosassa. Rakennuksen on suunnitellut arkkitehtiprofessori Gustaf Nyström. Kauppahalli on 118,5 metriä pitkä, 30 metriä leveä ja 13 metriä korkea. Kauppahallissa on nähtävillä alkuperäisiä rakenteita vieläkin: kaikki kattorakenteet sekä myymälöiden käytäväseinustojen puuosat. Kauppahallin eteläsivulle rakennettiin 1977 lisärakennus, jossa on yrittäjien huolto- ja toiminnalliset tilat. Hallin pääsisäänkäynnit sijaitsevat sen päädyissä Eerikin- ja Linnankadulla. Lisäksi molemmilla sivuilla on 7 sisäänkäyntiä. Turun kauppahallissa on kävijöitä lähes 2 miljoonaa vuosittain.


title: Turun kauppahalli

text: Kauppahallissa toimii noin neljäkymmentä yritystä. Perinteisten leipä-, maito-, liha- ja kalaliikkeiden lisäksi hallissa on myös etnisiä ruokia, käsitöitä sekä erilaisia terveyteen ja hyvinvointiin liittyviä liikkeitä. Kauppahallista löytyy myös muun muassa kukkakauppa ja parturiliike. Lisäksi kauppahallissa on yksilöllisiä koruja, lastenleluja sekä vaatteita myyviä yrityksiä.


title: Turun kauppahalli

text: Varsinaissuomalaisista erikoistuotteista voidaan mainita mm. maitojuusto, rusinamakkara, uunimakkara sekä erilaiset hevosmakkarat. Pienleipomoilta löytyy paikallista hapanta ruisleipää ja mustikkamunkkeja.


title: Turun kauppahalli

text: Jouluaattoaamuna vietetään kauppahallin joulunavausta, joka ollut aluksi lihakauppiaiden mieskuoron lahja kauppiaille. Kuulijakunta laajeni koskemaan myös asiakkaita ja nykyään kuulijoita on kauppahallissa noin 1500-3000 jouluaattoaamuna kello 7.00.


title: Oromia

text: Oromia on yksi Etiopian yhdeksästä etnisin perustein jaetusta osavaltiosta. Nimensä se on saanut oromo-kansalta, joka on alueella enemmistönä.


title: Oromia

text: Oromian pinta-ala on 353 632 neliökilometriä ja sen arvioitu asukasluku vuonna 2002 oli noin 22 miljoonaa. Se on Etiopian suurin osavaltio sekä asukasluvultaan että pinta-alaltaan. Oromia käsittää kokonaan entisen Arsin osavaltion (vuodesta 1995 lähtien) sekä osia Balen, Haraghen, Illubaborin, Kaffan, Shewan, Sidamon ja Welengan entisistä osavaltioista. Oromian pääkaupunki on Adama eli Nazret. Muita tärkeitä Oromian kaupunkeja ovat muun muassa Debre Zeit, Dembidolo, Jimma, Nekemte ja Shashamane.


title: Oromia

text: Etiopian suurimmat kaupungit, Addis Abeba ja Dire Dawa, sijaitsevat Oromian sisällä, mutta ne ovat osavaltiojaosta erillisiä eivätkä siis kuulu Oromiaan. Pääkaupunki Addis Abeba (oromon kielellä Finfinnee) oli aiemmin Oromian alueen pääkaupunki, ja pääkaupungin siirtäminen Adamaan herätti vastustusta. Vuonna 2005 hallitusta lähellä oleva Oromo Peoples' Democratic Organization (OPDO) julisti suunnitelman siirtää pääkaupungin Finfinneen eli Addis Abebaan.


title: Oromia

text: Oromojen keskuudessa on separatistisia voimia, jotka havittelevat oromoille itsenäistä kansallisvaltiota Oromiasta. Tätä pyrkimystä on pitkään ruokkinut oromojen alistettu asema Etiopian valtapolitiikassa, jossa valtaa ovat pitäneet käsissään vuoroin amharat ja tigret.


title: Oromia

text: Oromian asukkaat edustavat monia etnisiä ryhmiä, suurimpina oromot (85 %), amharat (9,1 %) ja guraget (1,3 %).


Auto- ja Kuljetusalan Työntekijäliitto AKT on auto-, kuljetus- ja ahtausalan työntekijöiden ammattiliitto, joka kuuluu Suomen Ammattiliittojen Keskusjärjestö SAK:hon. Sen puheenjohtajana on toiminut vuodesta 2012 Marko Piirainen.


title: Auto- ja Kuljetusalan Työntekijäliitto AKT

text: Vuoden 2016 lopussa AKT:llä oli noin 50 000 jäsentä, joista 89 % oli miehiä ja 11 % naisia. Jäsenet työskentelevät autoliikenne-, ahtaus-, säiliöauto- ja öljytuote-, matkailu-, huolinta- ja liikenneopetusaloilla sekä huoltokorjaamoissa ja terminaaleissa. AKT neuvottelee sopimukset 17 alalle. Liittoon kuuluu 122 ammattiosastoa, joista valtakunnallisia ovat SLSY (noin 1 700 jäsentä), Maili ry (noin 1 500 jäsentä) ja AKT:n Ulkomaankuljettajat ry (noin sata jäsentä). AKT:n keskustoimisto sijaitsee Helsingin Hakaniemessä.


text: AKT on tunnettu lakkoherkkyydestään työtaistelutilanteissa. Liiton pisimmät lakot vuosina 1976 ja 2000 kestivät viisi viikkoa.


text: AKT perustettiin vuonna 1970, kun Suomen Satamatyöntekijöiden Liitto (SL, perustettu 1905), Suomen Autoalantyöntekijäin Liitto (SAL, per. 1948) ja Auto- ja Kuljetustyöväen Liitto (AKL, per. 1960) yhdistyivät. AKT on Kansainvälisen kuljetustyöntekijöiden liiton (ITF), Euroopan kuljetustyöntekijöiden liiton (ETF) ja Pohjoismaisen kuljetustyöntekijöiden liiton (NTF) jäsen. AKT on myös suomalaisen Kuljetusalan Ammattiliittojen Federationin jäsen.


text: Syksyllä 2011 AKT:n viestintävastaava Hilkka Ahde kanteli liiton puheenjohtaja Timo Rädyn toiminnasta työsuojeluviranomaisille. Ahde syytti Rätyä kiusaamisesta. Alkuvuodesta 2012 AKT:n hallintoelimet päättivät antaa Rädyn jatkaa tehtävissään ja antoivat potkut Ahteelle.. Myöhemmin Räty hyllytettiin ja Ahteen työsuhde palautettiin, ja kesällä 2012 Räty erotettiin.. Vuonna 2014 AKT ja liiton johto tuomittiin asiassa sakkoihin ja korvauksiin.


title: Triaskauden joukkotuho

text: Triaskauden joukkotuho eli "trias-jurakauden joukkotuho" oli eliökuntaa noin 200 miljoonaa vuotta sitten kohdannut katastrofi, joka tuhosi monia maalla eläviä matelijoita ja suuria sammakkoeläimiä. Se tapahtui trias- ja jurakausien taitteessa ja oli yksi kaikkien aikojen suurimmista joukkotuhoista.


title: Triaskauden joukkotuho

text: Kaikki suuret "Cruotarsi"-matelijat krokotiileja lukuun ottamatta hävisivät. Samoin tuhoutuivat monet vielä jäljellä olevista terapsideista, nisäkäsmäisistä matelijoista, ja useimmat suuret sammakkoeläimet.


title: Triaskauden joukkotuho

text:
Merieläinheimoista tuhoutui 20 % ja suvuista 55%, melkein yhtä paljon kuin liitukauden lopun joukkotuhossa.
23% kaikista heimoista 48% kaikista suvuista hävisi.


title: Triaskauden joukkotuho

text: Puolet silloisesta lajistosta kuoli sukupuuttoon. Joukkotuho avasi kuivalle maalle ekologisia lokeroita dinosaurusten kehitykselle. Merieläinten tuho oli melko nopea.


title: Triaskauden joukkotuho

text: Kerrostumista on löydetty äkillinen iridiumpitoisuuden nousu, joka liittyy suureen asteroiditörmäykseen, mutta itse törmäyskraatteria ei ole löydetty. Suureen asteroiditörmäykseen liittyvät tuhoava räjähdys, kuuman kaasun aalto, kivisade, maanjäristys ja mahdollisia jättimäisiä hyökyaaltoja. Törmäys saattaa myös laukaista suuren tulivuorenpurkauksen. Törmäyksen ilmakehään nostattama aine estää auringonsäteiden pääsyn maan pinnalle ja aiheuttaa ydintalven".


title: Triaskauden joukkotuho

text: Toisaalta hiilen isotoopit viittaavat pidempiaikaiseen eliöstöä tuhoavaan häiriöön, jonka syynä voivat olla jättimäiset tulivuorenpurkaukset. Noin 200 miljoonaa vuotta sitten jättimanner Pangean hajoamiseen liittyvät valtavat Keski-Atlantin tulivuorenpurkaukset (engl. "CAMP") alkoivat. Ne tapahtuivat noin 5000x2500 km suuruisella alueella, joka ulottui Espanjasta ja Ranskasta Länsi-Afrikkaan ja läntiseen Pohjois-Amerikkaan. Afrikka ja Eurooppa olivat tulloin lähellä Pohjois-Amerikkaa.


title: Triaskauden joukkotuho

text: Joidenkin tietojen mukaan trias-jura-joukkotuho tapahtui noin 10 000 vuotta sen jälkeen, kun Pangean hajoamiseen liittyvät tulivuorenpurkaukset alkoivat Keski-Atlantilla. Purkausten aiheuttaman lämpötilaa nostavan hiilidioksidimäärän noususta on vain joitain viitteitä, varmaa se ei ole. On teoriassa mahdollista, että purkaukset olisivat aiheuttaneet pimentävän talven rikkihappopisaroiden avulla.


title: Triaskauden joukkotuho

text: Trias-jurakauden rajasta käytettyjä lyhenteitä ovat mm. T/J boundary, TrJB tai TJB.


title: Charlie McCreevy

text: Charlie McCreevy (s. 30. syyskuuta 1949) on irlantilainen Fianna Fáil -puolueeseen kuuluva poliitikko. Hän on Euroopan komission jäsen eli komissaari Barroson komissiossa. Hänen vastuulleen kuuluvat sisämarkkinoita ja palveluita koskevat asiat.


title: Charlie McCreevy

text: Hän on aiemmin urallaan toiminut Irlannin sosiaaliministerinä (1992–1993), turismi- ja kauppaministerinä (1993–1994) ja valtiovarainministerinä (1997–2004). Koulutukseltaan hän on tilintarkastaja.


title: Abadan

text: Abadan (, [], , []) on kaupunki Iranin lounaisosassa Khūzestānin provinssissa lähellä Irakin rajaa ja Persianlahden rannikkoa. Kaupunki sijaitsee samannimisellä saarella, joka rajautuu lännessä Shatt al-Arab -jokeen ja idässä Karunjoen haaraan Bahmanširiin. Vuonna 2006 kaupungissa oli 219 772 asukasta.


title: Abadan

text: Tarinan mukaan kaupunki sai alkunsa 700-luvulla, kun ʿAbbād b. Hosayn Kabetī perusti sinne varuskunnan. Ensimmäinen maininta kaupungin nimestä on 800-luvulta. Keskiajalla se sijaitsi meren rannalla, ja sillä oli jonkin verran merkitystä matkaajille ja merenkulkijoille. Abbasidien kaudella se olikin suhteellisen vauras kaupunki, joka tunnettiin suolasta ja kudotuista olkimatoista. Abadanissa sijaitsi myös ensimmäinen sufilainen luostari, joka oli perustettu 700-luvulla. Rantaviivan siirtyessä etelään joen tuoman maa-aineksen vaikutuksesta Abadan kuitenkin taantui vähitellen pieneksi kyläksi.


title: Abadan

text: Abadan joutui Persian haltuun vuonna 1847. 1900-luvun alussa Khūzestānista löydettiin suuria öljykenttiä, ja Abadanista kasvoi nopeasti tärkeä teollisuuskaupunki. Anglo-Iranian Oil Companyn öljynjalostamo aloitti toimintansa vuonna 1912, ja siitä tuli vähitellen ehkäpä maailman suurin jalostamo, joka vuonna 1960 tuotti yhteensä 21 miljoonaa tonnia öljyä. Nopeimmin kaupunki kasvoi 1950-luvun puoliväliin saakka ja saavutti vuonna 1966 yhteensä 276 000 asukasta, joista 12 000 oli töissä öljynjalostamossa. Kuitenkin vuoden 1980 syyskuussa Irakin–Iranin sodan aloittanut Irakin yllätyshyökkäys Khūzestāniin lähes tuhosi kaupungin: vaikka irakilaiset eivät onnistuneet miehittämään kaupunkia, pommitukset aiheuttivat pahoja vaurioita. Öljyntuotanto alkoi jälleen sodan päätyttyä vuonna 1988 ja Abadanin satama avattiin vuonna 1993.


title: Druk tsendhen

text: Druk tsendhen ("Ukkoslohikäärmeen valtakunta) on Bhutanin kansallislaulu. Laulun on säveltänyt Aku Tongmi ja sen on sanoittanut Dasho Gyaldun Thinley. Laulu otettiin käyttöön 1953. Tongmi toimi Bhutanin kuninkaallisen sotilassoittokunnan kapellimestarina, kun maan yhtäkkiä havaittiin olevan kansallislaulun tarpeessa Intian pääministeri Nehrun vierailun aattona. Tongmi laati maalle hymnin bhutanilaisen kansanlaulun "Thri nyampa med pa pemai thri" ("Muuttumaton lootusvaltaistuin") pohjalta, nojaten myös intialaisiin ja brittiläisiin hymneihin. Laulun melodiaa on muutettu kahdesti, kummallakin kerralla toimessa olivat Tongmin seuraajat kapellimestareina. Alun perin laulussa oli 12 säettä, mutta vuonna 1964 kuninkaan sihteeri lyhensi sen nykyiseen muotoonsa kuusisäkeiseksi.


title: Druk tsendhen

text: Koska laulu oli alun perin kansanlaulu, siihen on bhutanilaiseen tapaan olemassa myös koreografia. Sen on suunnitellut säveltäjä Tongmi.


title: Druk tsendhen

text:
འབྲུག་ཙན་དན་བཀོད་པའི་རྒྱལ་ཁབ་ནང་།།
དཔལ་ལུགས་གཉིས་བསྟན་སྲིད་སྐྱོང་བའི་མགོན་།།
འབྲུག་རྒྱལ་པོ་མངའ་བདག་རིན་པོ་ཆེ་།།
སྐུ་འགྱུར་མེད་བརྟན་ཅིང་ཆབ་སྲིད་འཕེལ་།།
ཆོས་སངས་རྒྱས་བསྟན་པ་དར་ཞིང་རྒྱས་།།
འབངས་བདེ་སྐྱིད་ཉི་མ་ཤར་བར་ཤོག་།།


title: Druk tsendhen

text:
Druk tsendhen koipi gyelkhap na
Loog ye ki tenpa chongwai gyon
Pel mewang ngadhak rinpo chhe
Ku jurmey tenching chhap tsid pel
Chho sangye ten pa goong dho gyel
Bang che kyed nyima shar warr sho.


title: Druk tsendhen

text:
Suomenkielinen käännös:
Salamalohikäärmeen kuningaskunnassa, jossa sypressit kasvavat,
kansan ja luostareiden loistokkaiden perinteiden suojapaikassa,
Druk'n kuningas, kallis hallitsijamme;
Hänen olemassaolonsa on ikuinen ja valtakuntansa menestyvä.
Valaistuneet opetukset menestyvät ja kukoistavat.
Loistakoon kansa kuin rauhan ja onnen aurinko!


title: Neelie Kroes

text: Neelie Kroes (s. 19. heinäkuuta 1941 Rotterdam) on hollantilainen VVD-puolueeseen kuuluva poliitikko ja entinen talouselämän vaikuttaja. Hän oli Euroopan komission jäsen eli komissaari Barroson komissiossa vuosina 2004–2014. Hänen vastuulleen kuuluivat kilpailuasiat vuosina 2004–2010 ja digitaaliset sisällöt ja palvelut vuosina 2010–2014.


title: Neelie Kroes

text: Hän on aiemmin urallaan toiminut sekä politiikassa että talouselämän vaikuttajana useiden yritysten johtokunnissa. Hänen valintansa kilpailuasioiden komissaariksi herätti runsaasti kritiikkiä, jonka mukaan hän ei voisi toimia riippumattomasti.


title: Ronald Wyatt

text: Ronald ”Ron” Eldon Wyatt (1933 – 4. elokuuta 1999) oli yhdysvaltalainen anestesiahoitaja, joka ryhtyi itseoppineeksi vaihtoehtoarkeologiksi vuonna 1960 nähtyään "Life"-lehdessä kuvan Araratvuoren läheltä. Wyatt piti muodostumaa mahdollisina Nooan arkin jäänteinä. Tämän jälkeen Wyatt keskittyi raamatulliseen arkeologiaan ja pyrki kaivaustensa avulla todistamaan Raamatun todenperäisyyden. Wyatt teki noin sata matkaa Lähi-itään ja väitti löytäneensä tai ehkä löytäneensä niillä lähes kaikki Raamatun kadoksissa olleet merkittävät kohteet. Monet ammattiarkeologit ovat arvostelleet kitkerästi Wyattin tutkimuksia, samoin Raamatun tutkijat. Kun Wyatt tutki Nooan arkkina mahdollisesti pitämäänsä Durupinarin löytöä, hän esitti arkista erilaisia näkemyksiä kuin muun muassa mukana ollut niin ikään harrastelija David Fasold. Kun Wyatt kuoli, hänen järjestönsä WAR ajautui ilmiriitaan aikaisemmin järjestön kumppaneina toimineiden kanssa. Myös kristilliset kreationistijärjestöt kritisoivat verkossa Wyattin löytöjä.


title: Ronald Wyatt

text: Wyatt kuului Yhdysvaltain seitsemännen päivän adventisteihin, joiden johto oli ja on eri mieltä Wyattin kanssa hänen tekemistään löydöistä. Wyatt erosikin adventisteista. Kreationistien sivuillakin näkee väitteitä, joiden mukaan Wyatt teki monesti hätiköityjä johtopäätöksiä ilman huolellista tutkimusta, ja että uskonnollinen näkemys vaikutti Wyattin tekemiin johtopäätöksiin.


title: Ronald Wyatt

text: Vaikka Wyattia on arvosteltu kovasti joka puolelta, pieni uskollinen joukko fundamentalisteja ja evankelikaaleja kannattaa hänen ajatuksiaan. He katsovat Raamatun arkeologin joutuneen ilkeämielisen parjaamisen uhriksi.


title: Ronald Wyatt

text: Ron Wyatt ilmoitti löytäneensä muun muassa seuraavat Raamatussa mainitut kohteet:Wyattin tutkimustulokset kyseenalaistetaan arkeologipiireissä, ja Yhdysvalloissa hän sai useita syytteitä huijauksesta.


title: Ronald Wyatt

text: Wyattin toimintatapoja ei ole hyväksytty piireissä: Esimerkiksi Wyatt ei ole paljastanut Salomonin temppelin jäänteiden sijaintipaikkaa kenellekään eikä ole myöskään ottanut valokuvia niistä. Näiden olemassaolosta on siis vain Wyattin sana. Esimerkiksi luonteeltaan kreationistinen ja erittäin kristillinen AiG on kritisoinut Wyattin näkemyksiä Sodomasta Nooan arkkiin. AiG esittää että arkki on normaali luonnonmuodostuma, joita alueella on enemmänkin.


title: Hino Nacional Brasileiro

text: Hino Nacional Brasileiro ("Brasilian kansallislaulu") on Brasilian kansallislaulun virallinen nimi. Usein lauluun viitataan myös sen alkusanojen mukaan nimellä Ouviram do Ipiranga. Laulun on säveltänyt Francisco Manoel da Silva jo vuonna 1822, jolloin maa itsenäistyi Portugalista. Vuoteen 1890 maan kansallislauluna oli kuitenkin maan ensimmäisen keisarin, Pedro I:n säveltämä Hino da Independência ("Itsenäisyyden hymni"). Vallankumouksen syöstyä keisarin vallasta ja maan muututtua tasavallaksi 1889 de Silvan isänmaallisesta laulusta tehtiin uusi kansallislaulu. Laulun portugalinkieliset sanat laati Joaquim Osório Duque Estrada. De Silvan alkuperäissävellystä on hieman sovitettu uudelleen. Vaikka laulu koostuu kahdesta osasta, käytetään virallisissa yhteyksissä vain ensimmäistä.


title: Hino Nacional Brasileiro

text: Brasilia on Suomen lisäksi harvoja maita, joilla on käytössä myös erillinen lippulaulu, Hino à Bandeira.


title: Väestöllinen muuntuminen

text: Väestöllisen muuntumisen teoria eli väestöllisen muuntumisen malli tai demografinen transitio on väestönkasvun malli, jonka pääpiirteitä kaikkien maiden väestön rakenteen kehityksen ja väestönkasvun katsotaan noudattavan niiden teollistuessa.


title: Väestöllinen muuntuminen

text: Väestöllinen muuntuminen on mallissa jaettu neljään vaiheeseen, joista ensimmäisessä sekä syntyvyys että kuolevuus ovat korkeita. Toisessa eli kiihtyvän kasvun vaiheessa kuolevuus vähenee ravitsemuksen ja terveydenhuollon parantumisen ansiosta, mutta syntyvyys säilyy samana. Kolmannessa eli hidastuvan kasvun vaiheessa kuolevuus vähenee entisestään, mutta myös syntyvyys alkaa muun muassa tietoisen syntyvyyden säännöstelyn seurauksena vähetä. Neljännessä eli pysähtyneen kasvun vaiheessa sekä syntyvyys että kuolevuus ovat vakiintuneet pieniksi ja luonnollinen väestönkasvu lähes pysähtynyt. Joskus esiintyy myös viidettä eli väestön vähenemisen vaihetta, joka kuitenkin on useimmissa tapauksissa väliaikainen tila.


title: Väestöllinen muuntuminen

text: Nelivaiheisen väestöllisen muuntumisen teorian esitti 1920-luvulla Warren Thompson, joka perusti sen 1700- ja 1800-lukujen väestötilastoihin.


title: Väestöllinen muuntuminen

text: Eri vaiheita voidaan tarkastella joko ajan funktiona tai lisääntyvän varallisuuden mukaan.


title: Väestöllinen muuntuminen

text: Väestöllisen muuntumisen mallissa on viisi vaihetta.


title: Väestöllinen muuntuminen

text: Ensimmäisessä eli hitaan kasvun vaiheessa vuodessa syntyy ja kuolee noin 35 ihmistä tuhatta kohden. Kuolleisuus vaihtelee riippuen kulloisestakin ravitsemus- ja tautitilanteesta, mutta syntyvyys säilyy koko ajan suurin piirtein samalla tasolla. Väestö kasvaa hitaasti tai pysyy samana. Ensimmäiseen vaiheeseen kuuluvia maita ei maailmassa enää ole, sillä köyhimmissäkin kehitysmaissa asukasluku on alkanut kasvaa nopeammin. Joissakin köyhissä Afrikan maissa katovuodet saattavat aiheuttaa tilapäisesti erittäin suurta kuolleisuutta.


title: Väestöllinen muuntuminen

text: Toisessa eli kiihtyvän kasvun vaiheessa kuolleisuus alkaa vähetä, kun ravitsemus ja hygienia paranevat ja lääketiede kehittyy. Useimmissa tapauksissa vuotuinen kuolleisuus vähenee tasolle 20 ihmistä tuhatta kohden, mistä seuraa luonnollisen väestönkasvun kiihtyminen syntyvyyden säilyessä samana. Nykyaikana kiihtyvän kasvun vaiheessa ovat vain kaikkein kehittymättömimmällä tasolla olevat, pääasiassa Saharan eteläpuolisessa Afrikassa sijaitsevat valtiot sekä joitakin Pohjois-Afrikan ja Lähi-idän maita.


title: Väestöllinen muuntuminen

text: Kolmannessa eli hidastuvan kasvun vaiheessa kuolleisuus jatkaa vähenemistään, mutta myös syntyvyys vähenee jopa kuolleisuutta nopeammin. Tämän johdosta kasvu hidastuu elinolosuhteiden parantuessa, kun tietoinen syntyvyyden säännöstely lisääntyy. Elinolosuhteiden vaikutus syntyvyyden säännöstelyyn tapahtuu välillisesti ja tämän johdosta syntyvyys pienenee kuolleisuuteen nähden myöhemmässä vaiheessa. Hidastuvan kasvun vaiheessa on suurin osa maailman kehitysmaista. Kiina on jo hyvin pitkällä kolmannessa vaiheessa, kun taas Intiassa väestönkasvun hidastuminen on melko äskettäinen ilmiö.


title: Väestöllinen muuntuminen

text: Neljännessä eli pysähtyneen kasvun vaiheessa syntyvyys ja kuolleisuus ovat pienet. Kuolleisuus pysyy vuosittain lähes samana, mutta syntyvyyteen vaikuttaa kulloistenkin hedelmällisessä iässä olevien naisten määrä sekä erilaiset taloudellis-yhteiskunnalliset tekijät (voidaan sanoa, että ympäristön kantokyky tulee vastaan) ja esimerkiksi muotikysymykset. Neljännen vaiheen maita ovat useimmat teollisuusmaat. Niissä luonnollinen väestönkasvu on lähes tai kokonaan pysähtynyt, mahdollisesti väestön määrä jopa vähenee, kun suuret ikäluokat tulevat vanhusikään ja lopulta kuolevat, mistä seuraa suuri kuolleisuusluku.


title: Väestöllinen muuntuminen

text: Näissä tapauksissa saatetaan puhua viidennestä vaiheesta. Usein viides vaihe on kuitenkin ohimenevä ja ikärakenne sekä kuolleisuus palautuvat pysähtyneen kasvun vaiheeseen, eikä väestön vähenemistä monin paikoin pääse edes suuren tulomuuton takia tapahtumaan..


title: Väestöllinen muuntuminen

text: Väestöllisen muuntumisen teoriaa on kritisoitu muun muassa siitä, että kehitysmaiden kuolevuus laski nopeammin kuin teollistuneissa maissa, joissa vastaava kehitys tapahtui rinnakkain teollisen kehityksen kanssa.


title: Väestöllinen muuntuminen

text: Teoriaa on myös kritisoitu oletuksesta, jonka mukaan syntyvyyden lasku johtuu vain taloudellisesta vaurastumisesta. Kriitikot uskovat syntyvyyden laskuun vaikuttavan tämän lisäksi muita tekijöitä, kuten esimerkiksi naisten kouluttaminen.


title: Ya Allah lanjutkan la usia Duli tuanku

text: Allah Peliharakan Sultan (”Jumala siunatkoon sulttaania”) on Brunein malaijinkielinen kansallislaulu. Sen on sanoittanut Pengiran Haji Mohamed Yusuf bin Abdul Rahim ja säveltänyt Awang Haji Besar bin Sagap vuonna 1947. Se otettiin virallisesti käyttöön 1951.


title: Ya Allah lanjutkan la usia Duli tuanku

text:
Ya Allah lanjutkanlah Usia
Kebawah Duli Yang Maha Mulia
Adil berdaulat menaungi nusa
Memimpin rakyat kekal bahagia
Hidup sentosa Negara dan Sultan
Ilahi selamatkan Brunei Darussalam


title: Dr12

text: Dr12 (alun perin Hr12) on Valtionrautateiden käytössä ollut raskas dieselveturi. Sarjan viimeiset veturit poistuivat käytöstä loppuvuonna 1990. Vetureita tilattiin 1950-luvulla 32 kappaletta ja vuonna 1960 vielä 10 veturia lisää kasvavan vetokalustotarpeen täyttämiseen. Veturit rakennettiin Tampereella Valmetin ja Lokomon tehtailla, kuten muutkin tuon aikakauden veturit. Veturisarja oli säännöllisessä liikenteessä vuoteen 1990 saakka. Dr12:sta käytettiin useaa lempinimeä: Huru, Vintti-Huru ja Hämeen Huru.


title: Dr12

text: Aikoinaan Dr12 toi aiemmin kokematonta ajomukavuutta ja -näkyvyyttä veturimiehille, mutta sen huonona puolena uudempaan Dr13:een nähden pidettiin raskasta akselipainoa ja hidasta kiihtyvyyttä sekä vain 120 km/h huippunopeutta. Syynä tähän oli se, että veturin dieselmoottori osoittautui veturin massaan nähden alitehoiseksi. Nopeusongelmaa korjattiin viimeisimmässä 10 veturin sarjassa muuttamalla kokonaisvälitystä siten, että veturin tekninen huippunopeus oli 140 km/h, mutta tätä ominaisuutta ei milloinkaan hyödynnetty, vaan koko veturisarjan suurimpana sallittuna nopeutena säilytettiin 120 km/h. Suuren painonsa ansiosta Dr12:n vetovoima oli kuitenkin varsin suuri ja sitä pidettiinkin jykevärakenteisena ja vahvana veturina. Se soveltui hyvin niihin juniin, joissa veturin suhteellisen vähäisestä tehosta ja alhaisesta huippunopeudesta ei ollut haittaa – siis hitaisiin ja raskaisiin tavarajuniin. Samoin Helsingissä voitiin lopettaa työntöveturien käyttö pääradalla: nämä uudet väkivahvat veturit jaksoivat vetää raskaimmatkin junat Hyvinkään suuntaan ilman lähtöapua. Polttoainesäiliön tilavuus on 4 200 litraa.


title: Dr12

text: Alitehoisen moottorin ohella Dr12:n toinen ongelma oli raskas akselipaino, joka saattoi vahingoittaa kevyesti kiskotettuja ratoja. Dr12:lla voitiin suorittaa linja-ajoa käytännössä vain Länsi-Suomen raskaasti kiskotetuilla radoilla. Koska kaluston päätukikohta oli Tampere, Dr12:ta kutsuttiin toisinaan "Hämeen huruksi", kun puolestaan Kouvolassa päätukikohtanaan pitäneiden Dr13:n kutsumanimi oli "Kymen huru".


title: Dr12

text: Dr12-veturi koostui kahdesta kolmiakselisesta telistä joissa kummassakin oli yksi ajomoottori akselia kohden, ja niiden päällä lepäävästä, erittäin tukevasta itsekantavasta teräskorista, johon laitteistot ja ohjaamot oli rakennettu. Veturissa oli keskellä yksi suuri 182-litrainen V16-dieselmoottori, joka käytti siihen kytkettyjä pää- ja apugeneraattoria. Veturissa oli lisäksi puukoristen ja teräskoristen matkustajavaunujen lämmitystä varten höyrynkehitin, mutta se poistettiin tarpeettomana 1970-luvun loppupuolen tienoilla, koska käyttöön tulleet sähköveturit toivat sähkölämmitysmahdollisuuden ja höyryveturit olivat poistumassa liikenteestä. Ohjaamot on suunniteltu niin, että törmäyksessä veturin molemmissa päissä oleva turvakeula otti törmäyksessä vastaan suurimmat voimat ja suojasi näin kuljettajaa ja laitteita.


title: Dr12

text: Kaksi veturia voitiin kytkeä ohjattavaksi samasta ajopöydästä, mutta tätä ominaisuutta hyödynnettiin erittäin harvoin. Vetureiden etupäissä oli myös tätä harvoin käytettyä kaksinajo-ominaisuutta varten käyntisillat jotta koneapulainen tai muu miehistö pystyi siirtymään veturista toiseen. Siirtyminen oli lähes välttämätöntä, sillä 1960-luvun dieselveturit vaativat koneapulaisen tarkistamaan vetureiden koneistojen toimintaa jatkuvasti.


title: Dr12

text: Dr12 oli yleislinjaveturi, eli se oli tarkoitettu sekä raskaiden matkustaja- että tavarajunien vetämiseen. Kiihtyvyys matkustajajunissa osoittautui aikataulujen nopeutuessa kuitenkin riittämättömäksi.


title: Dr12

text: Veturit olivat koko ikänsä sijoitettuna Tampereen varikolle, josta niillä aluksi vedettiin pika- ja tavarajunia raskaasti kiskotetuilla rataosilla Helsinki–Seinäjoki ja Riihimäki–Kouvola. Haapamäen kautta Jyväskylän suuntaan lähteviin pikajuniin vaihdettiin Tampereella Hr1-veturi.


title: Dr12

text: Sähköistyksen ja raskaan kiskotuksen edetessä vetureiden käyttöalue laajeni idän ja pohjoisen sähköistämättömille radoille, joilla ne syrjäyttivät aiemmin samoissa tehtävissä käytettyjä Hr1- ja Tr1-sarjoja. 1980-luvun puoliväliin mennessä maamme kaikkein tärkeimmät radat oli saatu sähköistettyä, mikä vähensi voimakkaasti diesel-linjavetureiden tarvetta. Loppuvuosina Dr12-vetureita käytettiin Turun ja Tampereen seuduilla, muun muassa rataosalla Turku–Tampere. Viimeinen Dr12-sarjan ajo osui veturille no. 2216 sen vetäessä puutavarajunan Salosta Turkuun 19.12.1990. Tämä samainen veturi on nykyisin museoitu ja sillä ajettiin mm. VR:n 150-vuotisjuhlien kunniaksi elokuussa 2012 Hanko–Hyvinkää-radalla. Viimeiset Dr12-sarjan veturit ovat 2241, joka on esillä Suomen Rautatiemuseossa Hyvinkäällä ja 2216 joka on aktiiviliikenteessä Haapamäen Museoveturiyhdistyksen omistamana


title: Dr12

text: Tampella/MAN V8V22/30 turboahdettu etukammiodiesel, osassa vetureita vastaava suoraruiskutusmoottori


title: Martin Sheridan

text: Martin John Sheridan (28. maaliskuuta 1881 Bohola, Irlanti – 27. maaliskuuta 1918 New York, Yhdysvallat) oli irlantilais-amerikkalainen yleisurheilija, joka kilpaili useassa kenttälajissa. Hän voitti kolme olympiakultaa kiekonheitossa ja kaksi kultaa vuoden 1906 välikisoista.


title: Martin Sheridan

text: Martin Sheridan syntyi vuonna 1881 Boholassa Irlannissa. Hän oli nuorin kuudesta lapsesta. Hän jätti kotimaansa vuonna 1899 ja muutti Yhdysvaltoihin kahden veljensä kanssa. Martin ja toinen veljistä liittyivät pian saapumisensa jälkeen New Yorkin poliisivoimiin.


title: Martin Sheridan

text: Sheridanin veljekset littyivät amerikanirlantilaisten urheiluseuraan, ja Martin Sheridan voitti vuonna 1901 ensimmäisen kiekkokilpailunsa ja teki kolmannessa kilpailussaan uuden maailmanennätyksen. AAU:n Yhdysvaltain-amatöörimestaruuden hän voitti vuonna 1904 sekä kiekonheitossa että kuulantyönnössä. Vahvojen esitystensä ansiosta heidät valittiin St. Louisin olympialaisiin.


title: Martin Sheridan

text: St. Louisissa 1904 Sheridan voitti kiekonheiton tuloksella 39,28 ja sijoittui neljänneksi kuulantyönnössä. Kiekonheitossa hän kävi uusintaheiton mestaruudesta Ralph Rosen kanssa. Rosen ja Sheridanin voittotulos oli uusi olympiaennätys. Se paransi Rudolf Bauerin neljä vuotta vanhaa olympiaennätystä 3,24 metriä.


title: Martin Sheridan

text: Sheridan voitti Ateenan välikisoissa 1906 peräti viisi mitalia. Kultaa hän sai ensin kiekonheitossa tuloksella 41,46 ja sitten kuulantyönnössä tuloksella 12,325. Hopeamitalin hän sai vauhdittomassa pituushypyssä tuloksella 309,5, vauhdittomassa korkeushypyssä tuloksella 140 ja kiven työnnössä tuloksella 19,035. Kymmenottelussakin hän olisi ollut vahvoilla, mutta sen hän joutui keskeyttämään jalkavamman takia.


title: Martin Sheridan

text: Yhdysvaltain olympiakarsinnoissa 1908 Sheridan teki muun muassa kiekonheiton uuden maailmanennätyksen. Hän esitti jokaisessa lajissaan niin mainioita otteita, että hänet ilmoitettiin useaan lajiin Lontoon olympialaisiin.


title: Martin Sheridan

text: Sheridanin ensimmäinen laji Lontoossa oli kiekonheitto, jossa hän voitti jälleen olympiakultaa tuloksella 40,89. Tulos paransi edellisissä kisoissa Rosen ja Sheridanin heittämää olympiaennätystä 1,61 metrillä. Samana päivänä käydyssä kuulantyönnössä hän jäi hieman yllättäen sijouttamattomien joukkoon. Kaksi päivää myöhemmin Sheridan voitti kultaa kreikkalaistyylisessä kiekonheitossa tuloksella 51,92. Sheridan otti seuraavaksi pronssia vauhdittomasta pituushypystä tuloksella 322,5. Viimeisissä lajeissaan Sheridan sijoittui vauhdittomassa korkeushypyssä 16:nneksi ja kolmiloikassa 13:nneksi.


title: Martin Sheridan

text: Sheridan jatkoi urheilu-uraansa vuoteen 1911 asti. Hän voitti vuosien 1904–1911 aikana 11 AAU:n amatöörimestaruutta. Niistä kolme oli yleismestaruutta. Vuosina 1902–1911 Sheridan teki myös 15 kiekonheiton epävirallista maailmanennätykstä.


title: Martin Sheridan

text: Urheilu-uransa jälkeen Sheridan jatkoi New Yorkin poliisissa. Hänet ylennettiin uransa aikana etsiväksi, ja hän toimi myös New Yorkin kuvernöörin turvajoukoissa.


title: Martin Sheridan

text: Sheridan sairastui maaliskuussa 1918 keuhkokuumeeseen työskenteltyään tuplavuorossa sairaan kollegansa puolesta. Hän kuoli sairaalassa viisi päivää myöhemmin.


title: Whedefit Gesgeshi Woude Henate Ethiopia

text: Whedefit Gesgeshi Woude Henate Ethiopia (toinen mahdollinen translitteraatio ”Wodefit Gesgeshi, Widd Innat Ityopp'ya” (”Marssi eespäin, rakas äiti Etiopia”) on Etiopian kansallislaulu. Laulun sanat on kirjoittanut Dereje Melaku Mengesha ja säveltänyt Solomon Lulu Mitiku. Laulu otettiin käyttöön kommunistihallinnon kukistumisen jälkeen 1992.Suomeksi


title: Whedefit Gesgeshi Woude Henate Ethiopia

text: Marssi eespäin rakas äiti Etiopia


title: Whedefit Gesgeshi Woude Henate Ethiopia

text:
Kunnioita kansallisuutta joka on vahva Etiopiassamme
kansallinen ylpeys näkyy, hohtaa joka puolelle
rauhan, oikeudenmukaisuuden ja ihmisten vapauden
tasa-arvoon ja rakkauteen me uskomme kansana
Vahvana perustana, emme hylkää ihmisyyttä
Olemme ihmisiä jotka elävät työn vuoksi
perinteen taival on ihmeellinen, ylpeän perinteen rakastajatar
luonnollinen sulo, urhoollisten ihmisten äiti
me suojelemme sinua – meillä on velvollisuus
Etiopiamme, elä! Ja anna meidän olla ylpeä maasta


title: James Connolly (yleisurheilija)

text: James Brendan Bennet Connolly (28. lokakuuta 1868 South Boston, Massachusetts, Yhdysvallat – 20. tammikuuta 1957) oli yhdysvaltalainen yleisurheilija, sanomalehtimies ja kirjailija. Hän voitti urallaan neljä olympiamitalia, kaksi kolmiloikasta ja yhden sekä korkeus- että pituushypystä. Connollystä tuli Ateenan olympialaisissa 1896 ottamansa kolmiloikan kultamitalin ansiosta ensimmäinen nykyaikainen olympiavoittaja.


title: James Connolly (yleisurheilija)

text: Connolly kirjoitti urheilu-uransa jälkeen 25 kirjaa. Hän oli tunnettu erityisesti meriaiheisista kirjoistaan, sillä hän vietti urheilu-uransa jälkeen ison osan elämästään merillä.


title: James Connolly (yleisurheilija)

text: Connolly syntyi South Bostonissa köyhään amerikanirlantilaiseen perheeseen. Hän oli yksi perheen 12 lapsesta.


title: James Connolly (yleisurheilija)

text: Connollyn muodollinen koulutus päättyi hänen suoritettuaan nykyistä peruskoulun yläastetta vastaavan tutkinnon. Hän muutti 1892 veljensä Michaelin kutsusta Georgian Savannahiin, jossa Michael työskenteli pioneerijoukoissa. Hän sai myös veljelleen työpaikan armeijasta. James Connolly työskenteli kolmen vuoden ajan armeijan yksikössä ja harrasti Savannahissa muun muassa yleisurheilua ja amerikkalaista jalkapalloa.


title: James Connolly (yleisurheilija)

text: Connolly kävi vuonna 1895 kuuden kuukauden ajan kirjekursseja ja pääsi syksyllä opiskelemaan Harvardin yliopistoon. Hän jätti yliopiston kuitenkin ensimmäisen vuoden aikana kilpaillakseen Ateenan olympialaisissa, eikä palannut enää opiskelemaan.


title: James Connolly (yleisurheilija)

text: Connolly kertoi itse, että hän jätti Harvardin, koska yliopiston urheilukomitean puheenjohtaja ei suostunut myöntämään hänelle kahdeksan viikon mittaista poissaololupaa. Hän kertoi myös, että hän maksoi olympiamatkansa Ateenaan itse. Jonathan Shaw kirjoitti vuonna 1996 "Harvard Magazinen" artikkelissa, että Connolly saattoi hieman liioitella. Shawn mukaan Connollyllä oli elinikäinen tapa kaunistella totuutta. Ei ole olemassa kirjallista merkintää siitä, että Connolly olisi puhunut urheilukomitean puheenjohtajalle, mutta hän lähetti komitealle kirjeen, jossa ei kuitenkaan maininnut olympialaisista. Hän sai kunniaeron Euroopan-matkaa varten; eron syyksi merkittiin "Euroopassa vierailu". Jonathan Shawn mukaan Connollyn matkan maksoi suurimmalta osalta South Bostonin katolinen seurakunta, joka keräsi rahat matkaa varten.


title: James Connolly (yleisurheilija)

text: Olympiakisojen avajaispäivänä 6. huhtikuuta 1896 Connolly voitti ensimmäisenä finaalina järjestetyn kolmiloikkakilpailun tuloksella 13,71 metriä. Hänestä tuli näin nykyaikaisten olympialaisten ensimmäinen kultamitalisti ja ensimmäinen olympiavoittaja sitten Zopyrosin, joka voitti pankrationin vuonna 385. Voittotulos oli kolmiloikan ensimmäinen olympiaennätys. Connolly voitti myös hopeaa korkeushypyssä ja pronssia pituushypyssä.


title: James Connolly (yleisurheilija)

text: Ateenan kisojen jälkeen Connolly taisteli Espanjan–Yhdysvaltain sodassa. Hän kirjoitti kokemuksistaan perheelleen kirjeissä, jotka julkaistiin "The Boston Globessa". Hän loi näissä teksteissään jo värikkään tyylinsä, josta hänet tunnettiin myös kirjailijan urallaan.


title: James Connolly (yleisurheilija)

text: Connolly osallistui myös Pariisin olympialaisiin 1900. Hän oli suunnittelemassa matkaa Pariisiin, kun hän sai tietää, että kaupungissa järjestettäisiin samaan aikaan olympialaiset. Connolly päätti ystävänsä Dick Grantin kanssa osallistua kisoihin. Connolly sijoittui kolmiloikassa hopealle tuloksella 13,97 Myer Prinsteinin jälkeen.


title: James Connolly (yleisurheilija)

text: Urheilu-uransa jälkeen Connolly työskenteli toimittajana, kirjoitti kirjoja ja vietti suurimman osan elämästään merillä. Hän työskenteli muun muassa kalastajana ja kirjoitti kokemuksistaan. Kirjoitukset julkaistiin 1901 "Scribner’s Magazinessa" ja myöhemmin samana vuonna "The Book of Gloucester Fishermen" -nimisenä kirjana.


title: James Connolly (yleisurheilija)

text: Connolly sai nopeasti mainetta tyylistään ja alkoi kirjoittaa säännöllisesti muun muassa "Scribner’s Magazineen" ja "Collier’siin". Presidentti Theodore Roosevelt ihaili Connollyn töitä ja antoi tälle luvan matkustaa millä tahansa Yhdysvaltain laivaston aluksella, joista Connolly kirjoitti useita tarinoita ja artikkeleita.


title: James Connolly (yleisurheilija)

text: Lontoon olympialaisissa 1908 Connolly oli mukana "Collier’s"-lehden toimittajana. Hän matkusti ympäri maailmaa sekä "Collier’sin" että "Scribner’s Magazinen" kirjeenvaihtajana. Ensimmäisen maailmansodan aikana hän kirjoitti "Collier’sille" sukellusvenetoiminnasta.


title: James Connolly (yleisurheilija)

text: Connolly kirjoitti 25 kirjaa ja yli 200 novellia. Merikokemustensa ansiosta hän oli tunnettu erityisesti meriaiheisista kirjoistaan. Connolly kirjoitti myös "An Olympic Victor" -nimisen fiktiivisen kirjan vuoden 1896 olympialaisista.


title: James Connolly (yleisurheilija)

text: Connollyn patsas sijaitsee South Bostonin Joe Moakleyn puistossa, ja hänet valittiin 2012 Yhdysvaltain olympiajoukkueen kuuluisuuksien galleriaan.


title: Eurovision laulukilpailu 1964

text: Eurovision laulukilpailu 1964 järjestettiin ensimmäisen kerran Pohjoismaissa. Paikkana oli Tanskassa Kööpenhaminassa Kööpenhaminan Tivoli, 21. maaliskuuta 1964. Edellisvuoden moderneista studioviisuista oli siirrytty taas takaisin perinteiseen televisioitavaan konserttitilaisuuteen. Kilpailujen juontajana toimi Lotte Wæver. Portugali osallistui Eurovision laulukilpailuun ensimmäistä kertaa. Valtion sotilasdiktatuurinen hallinto aiheutti poliittisia ongelmia, ja illan aikana viisulavalle yritti tunkea mielenosoittaja kantaen kylttiä, jossa vastustettiin Espanjan ja Portugalin diktaattoreita Francoa ja Salazaria. Osallistujamaista Portugalin ja Espanjan lisäksi Jugoslavia oli (kommunisti)diktatuuri. Ruotsissa oli ollut koko kevään ajan taiteilijalakko, eikä maa siksi osallistunut kilpailuun. Ison-Britannian kappale, Matt Monron esittämä ”I Love the Little Things”, jäi jälleen kerran toiseksi, mutta ensimmäisen voittonsa maa sentään sai jo kolmea vuotta myöhemmin.


title: Eurovision laulukilpailu 1964

text: Äänestysjärjestelmää muutettiin taas, ja se oli käytössä vuoteen 1966 asti. Kunkin maan tuomarit antoivat pisteitä kolmelle parhaalle sävelmälle (pisteet 5, 3 ja 1), mutta tarvittaessa pisteet sai keskittää kahdelle (pisteet 6 ja 3) tai yhdelle (9 pistettä) kappaleelle. Jälkimmäisenä mainittua tapaa ei käytetty kertaakaan ja ensimmäistäkin vain kerran, Belgia vuonna 1965.


title: Eurovision laulukilpailu 1964

text: Kilpailun voitti ylivoimaisesti Italian sävelmä ”Non ho l’età”, jonka esitti tuolloin vasta 16-vuotias Gigliola Cinquetti. Laulusta tuli suosittu iskelmäklassikko ympäri Eurooppaa ja Cinquetista tunnetuimpia italialaisia iskelmälaulajia. Kilpailujen toinen kansainvälisesti tunnettu artisti oli Itävallan Udo Jürgens, joka aloitti kolme vuotta kestäneen euroviisu-uransa. Voiton kilpailussa hän saavutti kaksi vuotta myöhemmin Luxemburgissa laululla ”Merci, cherie”.


title: Eurovision laulukilpailu 1964

text: Kilpailusta ei ole jäljellä enää juuri elävää kuvaa, sillä kilpailun kuvanauha tuhoutui Tanskan tv-arkiston tulipalossa 1970-luvulla.


title: Eurovision laulukilpailu 1964

text: Suomea edusti Lasse Mårtensonin esittämä ja säveltämä nuorekas iskelmä ”Laiskotellen”, joka herätti huomiota big band -sovituksella. Laulun loppupuolella Lasse esitti muutaman säkeen englanniksi, mikä ei ollut kuitenkaan sääntöjen vastaista. Kapellimestarina toimi George de Godzinsky.


title: Eurovision laulukilpailu 1964

text: Jokainen maa valitsi oman kapellimestarin johtamaan maansa kilpailukappale, paitsi Portugali, jonka delegaatiota avusti isäntämaan ylikapellimestari Kai Mortensen.


title: Eurovision laulukilpailu 1964

text: Jokaisen maan tuomariston suositeltiin antavan pisteet 5, 3 ja 1 kolmelle parhaaksi katsomalleen laululle. Tarvittaessa pisteet sai jakaa myös vain kahden laulun kesken, jolloin jaettiin pisteet 6 ja 3. Sallittua oli myös antaa kaikki 9 pistettä yhdelle ainoalle laululle, mutta näin ei kuitenkaan tapahtunut.


title: Mautini

text: Mautini tai Mawtini (, ) on Irakin vuonna 2004 käyttöön otettu kansallislaulu. Sen on sanoittanut Ibrahim Tuqan ja säveltänyt Walid Georges Gholmieh. Laulu korvasi Saddam Husseinin aikaisen kansallislaulun Ard al-Furatain Watanin. Mautini on arabimaailmassa erittäin suosittu kansanlaulu, joka korostaa kaikkien arabien yhtenäisyyttä. Palestiinassa se on eräänlainen epävirallinen kansallislaulu.


title: Mautini

text: مَــوطِــنــي مَــوطِــنِــي


title: Mautini

text: الجـلالُ والجـمالُ والسَّــنَاءُ والبَهَاءُ


title: Mautini

text:
فـــي رُبَــاكْ فــي رُبَـــاكْ
والحـياةُ والنـجاةُ والهـناءُ والرجـاءُ


title: Mautini

text:
فــي هـــواكْ فــي هـــواكْ
هـــــلْ أراكْ هـــــلْ أراكْ


title: Mautini

text: سـالِماً مُـنَـعَّـماً وَ غانِـمَاً مُـكَرَّمَاً


title: Mautini

text: هـــــلْ أراكْ فـي عُـــلاكْ


title: Mautini

text: تبـلُـغُ السِّـمَـاكْ تبـلـغُ السِّـمَاك


title: Mautini

text: مَــوطِــنِــي مَــوطِــنِــي


title: Mautini

text: الشبابُ لنْ يكِلَّ هَمُّهُ أنْ تستَقِـلَّ أو يَبيدْ


title: Mautini

text: نَستقي منَ الـرَّدَى ولنْ نكونَ للعِــدَى


title: Mautini

text: كالعَـبـيـــــدْ كالعَـبـيـــــدْ


title: Mautini

text: لا نُريــــــدْ لا نُريــــــدْ


title: Mautini

text: ذُلَّـنَـا المُـؤَبَّـدا وعَيشَـنَا المُنَكَّـدا


title: Mautini

text: لا نُريــــــدْ بـلْ نُعيــــدْ


title: Mautini

text: مَـجـدَنا التّـليـدْ مَـجـدَنا التّليـدْ


title: Mautini

text: الحُسَامُ و اليَـرَاعُ لا الكـلامُ والنزاعُ


title: Mautini

text: رَمْــــــزُنا رَمْــــــزُنا


title: Mautini

text: مَـجدُنا و عـهدُنا وواجـبٌ منَ الوَفا


title: Mautini

text:
يهُــــــزُّنا يهُــــــزُّنا
عِـــــــزُّنا عِـــــــزُّنا


title: Mautini

text: غايةٌ تُـشَــرِّفُ و رايـةٌ ترَفـرِفُ


title: Mautini

text: يا هَـــنَــاكْ فـي عُـــلاكْ


title: Mautini

text: قاهِراً عِـــداكْ قاهِـراً عِــداكْ


title: J. T. Bergqvist

text: J. T. Bergqvist, (oik. Jukka Tapani Bergqvist), (s. 17. toukokuuta 1957 Helsinki) on suomalainen talouselämän vaikuttaja ja entinen Nokia Oyj:n johtaja. Bergqvist toimi pitkään Nokia Networksin kakkosjohtajana ja Nokian johtoryhmän jäsenenä.


title: J. T. Bergqvist

text: Bergqvist erosi Nokian palveluksesta tammikuussa 2005 lähes samanaikaisesti verkkoliiketoimintaa johtaneen Sari Baldaufin kanssa. Bergqvistin seuraajaksi nimitettiin Mika Vehviläinen verkkoliiketoiminnan teknologia- ja strategiajohtajaksi tammikuussa 2005. Sitä ennen hän ehti toimia useissa eri johtotehtävissä Nokia-yhtiössä viimeisenä toimenaan Nokian tietoliikenneverkkoihin keskittyvän Networks-ryhmän globaalien liiketoimintayksikköjen vetovastuu. Hän oli myös Nokian johtokunnan jäsen vuodesta 2002 aina eroamiseensa saakka.


title: J. T. Bergqvist

text: Bergqvist on Norvestia Oyj:n hallituksen jäsen vuodesta 2003 lukien ja sveitsiläisen ASCOM AG:n hallituksessa vuodesta 2005.


title: J. T. Bergqvist

text: Helmikuussa 2006 Elektrobit Oyj nimitti J. T. Bergqvistin hallituksen puolipäivätoimiseksi puheenjohtajaksi. EB:tä saneerattiin rajusti. Bergqvistin aikana Elektrobit keskitti liiketoimintaansa voimakkaasti langattomaan wimax-tekniikkaan ja autojen ohjelmistoratkaisuihin. Bergqvist joutui EB:n hallituksen enemmistön kanssa erimielisyyksiin yhtiössä tarvittavista toimista seurauksella, että J.T. Bergqvist erosi yllättäen yhtiön hallituksesta marraskuussa 2008.


title: J. T. Bergqvist

text: Lokakuussa 2011 Bergqvist aloitti työt suomalaisen AinoActiven hallituksen puheenjohtajana. AinoActive on suomalainen yritys joka tarjoaa yrityksille ja julkishallinnolle palveluita ja työkaluja, joiden avulla voidaan parantaa terveyttä työelämässä.


title: J. T. Bergqvist

text: Bergqvist väitteli tekniikan tohtoriksi vuonna 1987 Teknillisestä korkeakoulusta aiheella "A type-oriented approach to knowledge-based systems". Hän on toiminut Teknillisellä korkeakoululla sovelletun matematiikan assistenttina ja tietojenkäsittelyopin lehtorina sekä Kauppakorkeakoululla tietojenkäsittelyn apulaisprofessorina. Berqvist toimii Ranskalais-Suomalaisen Kauppakamarin hallituksessa.


title: Joan Baez

text: Joan Chandos Baez (s. 9. tammikuuta 1941 New York) on yhdysvaltalainen folklaulaja ja lauluntekijä. Hänet tunnetaan poliittisesti kantaa ottavista kappaleistaan ja yksilöllisestä laaja-alaisesta lauluäänestään, joka kattaa kolme oktaavia ja sisältää nopeataajuista vibratoa. Baez on saanut mainetta erityisesti Woody Guthrien, Bob Dylanin, Pete Seegerin, Paul Simonin ja monien muiden tuotannon tulkitsijana. 1974 hän levytti kannanottona Chilen sotilasvallankaappaukseen kokoelman espanjankielisiä lauluja, joista Violeta Parran "Gracias a la vida" on jäänyt elämään.


title: Joan Baez

text: Baez syntyi Staten Islandilla New Yorkissa kveekariperheeseen, jossa oli meksikolaista, englantilaista ja skottilaista verta. Isä Albert Baez oli fyysikko.


title: Joan Baez

text: Baezin ura alkoi 1959 Newportin folk-festivaaleilla, jossa hän nauhoitti ensimmäisen oikean albuminsa "Joan Baez". Levy oli kokoelma perinteisiä folk-balladeja, bluesia ja Baezin omia sävellyksiä. Se myi suhteellisen hyvin. Seuraava levy "Joan Baez, Vol. 2" (1961) myi jo kultaa. Myös seuraavat levyt "Joan Baez in Concert" (1962) ja "Joan Baez in Concert, Part 2" (1962) menestyivät.


title: Joan Baez

text: Baez vastusti aktiivisesti Vietnamin sotaa ja taisteli ihmisoikeuksien puolesta. Lopulta hänen poliittinen vakaumuksensa nivoutui yhteen musiikin kanssa. Erityisesti kappale "We Shall Overcome" tuli kuuluisaksi Baezin esityksestä Martin Luther King -marssilla Washingtonissa. Vuonna 1969 Baez esiintyi legendaarisilla Woodstockin musiikkifestivaaleilla.


title: Joan Baez

text: Vuonna 1968 Baez meni naimisiin David Harrisin kanssa. Pariskunta erosi 1973. Country-musiikin suurena ihailijana tunnettu Harris muutti Baezin musiikkityyliä kohti monimutkaista country-rockia. 1960-luvun lopussa ja 1970-luvun alussa Baez alkoi kirjoittaa itse laulujaan ja muutti tyyliään enemmän popin ja rockin suuntaan. 1980-luvun alkuvuosina hänen levyjään julkaistiin vain Yhdysvaltojen ulkopuolella.


title: Nürburgringin 6 tunnin ajo

text: Nürburgringin 6 tunnin ajo (aiemmin Nürburgringin 1000 kilometrin ajo) on Nürburgringilla ajettava urheiluautojen kestävyysajo, jolla on pitkä ja kunniakas historia. Ensimmäinen 1 000 kilometrin kilpailu ajettiin vuonna 1953 nimellä ADAC-1000. Vuodesta 2015 alkaen kilpailu on kuulunut FIA WEC -sarjaan.


title: Nürburgringin 6 tunnin ajo

text: Nordschleifella ajettiin prototyyppien kilpailuja vuodesta 1953 siihen saakka, kunnes uusi GP-Strecke -rata valmistui vuonna 1984. Osanottajia kilpailussa oli varsinkin 1960-luvulla ja 1970-luvun alussa monista maista, myös Suomesta. Tähän liittyy myös suomalaisittain ikävä muisto vuoden 1970 harjoitusajoista, jossa sai surmansa AAW teamin ajaja Hans Laine tallin Porsche 908 type 2:n ohjaimissa Döttinger-Höhe -suoralla auton suistuttua radalta ja sytyttyä palamaan tämän jälkeen.


title: Euparkeria

text: Euparkeria oli pieni ja ketterä matelija, joka eli triaskaudella 245–240 miljoonaa vuotta sitten valoisissa metsissä. Se oli noin 100 senttimetriä pitkä. "Euparkerialla" oli hoikka ruumis, pitkä häntä ja pieni kallo, jossa oli pieniä, kaarevia ja teräviä hampaita. Se söi hyönteisiä tai lihaa.


title: Euparkeria

text: "Euparkeria" kehittyi pian permikauden joukkotuhon jälkeen. Se oli hyvin pieni ja sopeutui pian maailmaan. Luultavasti se liikkui pääasiassa neljällä jalalla, koska sen takajalkojen nivelet olivat melko kehittymättömät. "Euparkerialla" oli kuitenkin lihaksikkaat takaraajat, joilla se pystyi nousemaan kahdelle jalalle tai juoksemaan vihollista pakoon nopeasti. Lisäksi sillä oli kaksi hyvin terävää kynttä, joilla se kynsi vastustajaa.


title: Euparkeria

text: Ensimmäiset "Euparkerian" fossiilit löydettiin Afrikasta vuonna 1913. Lisää fossiileja löydettiin myöhemmin vuonna 1922. Fossiileiden perusteella on päätelty, että "Euparkerialla" oli erinomaiset haju- ja näköaistit. "Euparkeria" tarvitsi sellaisia ominaisuuksia pienten selkärangattomien pyydystämiseen.


title: Euparkeria

text: "Euparkeria" kuului arkosaureihin eli ”valtiasliskoihin”. Se oli niiden primitiivisimpiä edustajia, sillä ensimmäiset arkosaurit kehittyivät permikaudella 300–250 miljoonaa vuotta sitten. "Euparkeria" oli siis sukua esimerkiksi krokotiileille, lentoliskoille ja dinosauruksille. Ei tiedetä, polveutuvatko dinosaurukset suoraan "Euparkeriasta". Ensimmäisiä tunnettuja dinosauruksia olivat esimerkiksi "Eoraptor", "Herrerasaurus" ja Madagaskarilta löydetty tuntematon sauropodi. Näitä kolmea ja "Euparkeriaa" erottaa kuitenkin 10 miljoonan vuoden kuilu, jolta ei tunneta lainkaan matelijoita. Oliko "Euparkeria" dinosaurusten esi-isä, on vielä epäselvää.


title: Pertti Niittylä

text: Pertti Ilmari Niittylä (s. 16. tammikuuta 1956 Virrat, Suomi) on suomalainen pikaluistelija.


title: Pertti Niittylä

text: Uransa aikana Niittylä kilpaili neljissä talviolympialaisissa (1976–1988), yhdeksän kertaa yleisluistelijoiden MM-kisoissa ja 11 kertaa EM-kisoissa sekä kolme kertaa sprinttereiden MM-kilpailuissa. Hänen paras saavutuksensa olympialaisista on kuudes sija 5 000 metrillä Sarajevossa 1984. Calgaryssa 1988 hän toimi avajaisissa Suomen joukkueen lipunkantajana.


title: Pertti Niittylä

text: Pikaluistelun maailmancupin osakilpailussa Niittylä oli parhaimmillaan kakkossijalla, 1 500 metrillä Innsbruckissa 11. tammikuuta 1987. Kaksi kertaa hän oli osakilpailussa kolmas.


title: Pertti Niittylä

text: SM-tasolla Niittylä voitti yleisluistelussa miesten Suomen mestaruuden kymmenen kertaa ja sprintterien Suomen mestaruuden yhden kerran.


title: Pertti Niittylä

text: Vuosina 2009–2015 Niittylä toimi Suomen Luisteluliiton puheenjohtajana. Hän on toiminut myös Luisteluliiton varapuheenjohtajana ja huippuluisteluvaliokunnan puheenjohtajana.


title: Ey Iran

text: Ey Iran (, eli "Oi Iran") on iranilainen isänmaallinen laulu. Sen sanat on kirjoittanut Hossein Gol-e-Golab vuonna 1946, musiikin on säveltänyt Ruhollah Khaleghi. Monet luulevat erheellisesti, että Ey Iran on tai on ollut Iranin kansallislaulu. Sillä tosin oli tämä asema de facto vähän aikaa, šaahin kukistumisesta helmikuussa 1979 Iranin islamilaisen tasavallan kansallishymnin omaksumiseen maaliskuussa 1980. Laulu on kuitenkin iranilaisten keskuudessa hyvin suosittu. Itse asiassa suurin osa iranilaisista tuntee tämän laulun virallista kansallislauluaan paremmin. Laulu ei ole sanomaltaan islamistinen eikä monarkistinen vaan patriotistinen.


title: Jälki

text: Lineaarialgebrassa "n×n"-neliömatriisin "A" jälki on määritelmän mukaan "A":n päälävistäjän alkioiden summa, eli


title: Jälki

text: missä a tarkoittaa "A":n alkiota rivillä "i" ja sarakkeessa i. Jälki on siis kuvaus neliömatriisien joukosta formula_2.


title: Jälki

text: Matriisin jälki on lineaarikuvaus, eli


title: Jälki

text: kaikille neliömatriiseille "A" ja "B", sekä kaikille skalaareille formula_5.


title: Jälki

text: Koska päädiagonaali pysyy muuttumattomana transpoosissa, on neliömatriisilla ja sen transpoosilla sama jälki:


title: Jälki

text: Jos "A" on "n×m"-matriisi ja "B" on "m"×"n"-matriisi, on


title: Jälki

text: vaikka matriisitulo ei olekaan kommutatiivinen. Edellisen nojalla jäljen sisällä olevien matriisien järjestystä voi kierrättää syklisesti


title: Jälki

text: Huomaa kuitenkin, ettei useamman matriisin järjestystä voi vaihtaa mielivaltaisesti. Tärkeä relaatio vallitsee myös matriisin ominaisarvojen ja jäljen välillä. Jos formula_9 ovat matriisin ominaisarvot, niin


title: Jälki

text: kun "A" on "n×n"-matriisi.


title: Hylonomus

text: Hylonomus (nimen merkitys: "metsäasukas") oli sukupuuttoon kuollut matelijasuku, joka eli noin 312 miljoonaa vuotta sitten kivihiilikauden Pennsylvania-kaudella. Vuodesta 2005 lähtien sitä on pidetty ensimmäisenä matelijana ("Westlothiana" on vanhempi, mutta se on nykyään tutkijoiden mielestä pikemminkin sammakkoeläin, ja "Casineria" on pikemminkin kehitysaskel sammakkoeläinten ja matelijoiden välillä). Sen ainoa laji on tyyppilaji Hylonomus lyelli.


title: Hylonomus

text: "Hylonomus" oli noin 20-25 senttiä pitkä (häntä mukaan lukien) ja muistutti ulkonäöltään suuresti nykyisiä liskoja. Sillä oli pienet ja terävät hampaat, joilla se luultavasti söi pieniä selkärangattomia, kuten tuhatjalkaisia tai varhaisia hyönteisiä.


title: Hylonomus

text: "Hylonomuksen" fossiileita on löydetty Joggins Formationista, Kanadasta. Myös pelykosauri "Archaeothyriksen" ja diapsidi "Petrolacosauruksen" fossiileita on löydetty samalta alueellta, vaikka ylemmän kerroksen mukaan ne elivät suunnilleen 6 miljoonaa vuotta myöhemmin.


title: Hylonomus

text: New Brunswickista löytyneet fossiloituneet jalanjäljet saattavat kuulua "Hylonomukselle".


title: Hylonomus

text: "Hylonomuksen" löysi John William Dawson 1800-luvun puolivälissä. Sen nimen antoi geologi Sir Charles Lyell. Vaikka "Hylonomus" luetaan perinteisesti Protothyrididae-heimoon, myöhemmät tutkimukset osoittavat sen olevan läheisempää sukua diapsideille.


title: Salamanterieläimet

text: Salamanterieläimet eli pyrstösammakot ("Caudata" tai "Urodela") on yksi sammakkoeläinten lahkoista. Salamanterieläimet ovat pitkäpyrstöisiä hieman sisiliskoa muistuttavia eläimiä, jotka elävät kosteissa ympäristöissä, joko vedessä tai metsän kosteassa maassa. Useimmat salamanterieläimet ovat pieniä, mutta suurin jättiläissalamanteri voi olla jopa 1,5 metrin mittainen.


title: Salamanterieläimet

text: Monet salamanterieläinlajit ovat suojautuneet siten, että niiden suomutonta ihoa peittää myrkyllinen tai pahanmakuinen limakerros. Esimerkiksi tulisalamanteri varoittaa tästä ominaisuudesta kirkkaalla kelta-mustakirjavalla värityksellään. On tosin olemassa petoja, joilla on immuniteetti myrkkyä vastaan. Tällaisia ovat muiden muassa jotkin käärmeet.


title: Salamanterieläimet

text: Kaikki salamanterieläimet ovat petoja. Valtaosa niistä syö erilaisia pieniä selkärangattomia. Suurimmat lajit voivat napata ravinnokseen myös pieniä selkärankaisia.


title: Salamanterieläimet

text: Suomessa on kaksi luonnonvaraisena elävää salamanterieläinlajia: vesilisko ("Triturus vulgaris") ja rupilisko ("Triturus cristatus"). Muualla Euroopassa tavattavia lajeja ovat muiden muassa tulisalamanteri ("Salamandra salamandra"), alppisalamanteri ("Salamandra atra"), karpaattienvesilisko ("Triturus montandoni"), alppivesilisko ("Triturus alpestris") ja olmi ("Proteus anguinus") sekä kaksi "Hydromantes"-suvun keuhkotonsalamanterilajia.


title: Vinohermiittinen matriisi

text: Vinohermiittinen eli antihermiittinen matriisi on sellainen neliömatriisi "A", että sen kompleksikonjugaatin transpoosille pätee


title: Vinohermiittinen matriisi

text: Etenkin kvanttimekaniikassa kompleksikonjugaatin transpoosia merkitään formula_2.


title: Vinohermiittinen matriisi

text: Seuraava matriisi on vinohermiittinen:


title: Panderichthys rhombolepis

text: Panderichthys rhombolepis oli devonikautinen kala, jolla oli vahvat luiset raajamaiset evät ja pitkänomainen suuri pää. Siinä näkyy selvästi elämän maihinnousun ensi askeleet. Sammakkoeläin tämä laji ei vielä ollut.


title: Panderichthys rhombolepis

text: Panderichthys ei ollut maaselkärankaisten suora esi-isä, mutta uudemmat tutkimukset ovat paljastaneet, että sen "raajoissa" oli - eväruotojen alla - yli kymmenen usean luun pitkittäistä ryhmää, jotka ovat mahdollisesti homologisia sormien ja ranteen kanssa. Niissä ei kuitenkaan ollut jälkiä kehittyneistä nivelistä tai lihaksista, joten ne luultavasti toimivat ruotojen kiinnityskohtina.


title: March Engineering

text: March oli brittiläinen autonvalmistaja ja Formula 1 -talli, joka ajoi F1-sarjassa vuosien 1970 ja 1992 välillä. Alun perin March Engineering nimellä kulkevan organisaation perustivat vuonna 1969 Max Mosley, Alan Rees, Graham Coaker ja Robin Herd.


title: March Engineering

text: Marchin valmistamalla autolla ajettiin ensimmäinen voitto jo kaudella 1970, kun Tyrrellin Jackie Stewart voitti Espanjan GP:n. Talli itse saavutti ainoat voittonsa Itävallan GP:stä vuonna 1975 ja Italian GP:stä vuonna 1976. March ajatti autoja eri autourheilusarjoissa ja myös kauppasi autojaan muille F1-talleille, kuten Leyton Houselle.


title: March Engineering

text:
March-talli osallistui 175 GP:hen, joista saaliina oli 2 voittoa, 4 paalupaikkaa ja 7 kilpailun nopeinta kierrosta. Menestyksekkäimmät tallissa ajaneet kuljettajat olivat Ronnie Peterson, Chris Amon ja Ivan Capelli.
March haki tallipaikkaa kaudelle 2010, mutta hanke kaatui.


title: Eusthenopteron

text: Eusthenopteron oli varsieväinen kala ("Sarcopterygii"), jolla oli etu- ja takaevissä samanlaiset luut kuin ensimmäisillä nelijalkaisilla, sammakkoeläimillä ("Amphibia"). Vahvat evät ovat saattaneet kehittyä kaloille vauhdinottoa varten tai vesikasvikossa liikkumista auttamaan. Ensimmäiset devonikautiset "Eusthenopteron"-fossiilit kuvattiin Quebecin Miguashasta.


title: Acanthostega gunnari

text: Acanthostega gunnari oli alkeellinen sammakkoeläin, joka muistutti ulkonäöltään kalaa ja jolla oli vahvat raajat. Se oli ensimmäisiä nelijalkaisia. Pää oli kuin sammakkoeläimen pää, jalat kuin nelijalkaisen jalat ja pyrstö kuin kalan pyrstö. Raajoilla tämä kalasammakko liikkui vesikasvien seassa. "Acanthostega" eli ylädevonikaudella (Fammenian-kaudella). Samaan aikaan elänyt "Ichthyostega" ei ollut "Acanthostega"n lähisukulainen.


title: Ichthyostega

text: Ichthyostega oli alkusammakkoeläinsuku, joka sijoittuu evoluutiossa kalojen ja sammakkoeläinten väliin. Ichthyostega eli myöhäisdevonikaudella 367–362,5 miljoonaa vuotta sitten ja oli luultavasti hieman sitä muistuttavaa Acanthostegaa paremmin sopeutunut maaelämään.


title: Ichthyostega

text: Ichthyostegoideja eli kalasammakoita seurasivat temnospondylit ja anthracosaurit, kuten esimerkiksi "Eryops", joka oli oikea maalla liikkuva sammakkoeläin. Molempien sammakkoeläinten ja kalojen välissä on 20–30 miljoonan vuoden mittainen fossiiliton aukko, "Romerin aukko" (). Vuonna 2002 löydettiin Romerin aukon keskivaiheille sijoittuva 350 miljoonaa vuotta vanha fossiili, "Pederpes finneyae".


title: Eryops

text: Eryops megacephalus oli ensimmäinen maalla kävelevä nelijalkainen sammakkoeläin, joka kehittyi kalasammakoista kuten Ichthyostega. Eryops oli 1,5 metriä pitkä. Se muistutti hieman suurta salamanteria. Eryopsin noin 260 miljoonaa vuotta vanhoja permikautisia luurankoja ja fossiileja on löydetty Yhdysvalloista kuivilta New Mexicon, Texasin ja Oklahoman alueilta, ja sitä pidetään mielenkiintoisena esimerkkinä alun perin vesieläimen sopeutumisesta kuiviin olosuhteisiin. Eryops on ollut aikansa suurimpia maaeläimiä.


title: Panssarisammakot

text: Panssarisammakot (Temnospondyli) olivat varhaisia tetrapodeja – yleisesti sammakkoeläimiä, jotka kykenivät liikkumaan maalla tukehtumatta. Lahko kehittyi hiilikauden lopulla noin 330 miljoonaa vuotta sitten. Seuraavien 120 miljoonan vuoden aikana ne kehittyivät useiksi erilaisiksi, joissain tapauksissa kookkaiksi, maaelämään sopeutuneiksi lajeiksi. Synapsidien vallatessa alaa ne taantuivat takaisin vedestä riippuvaisemmiksi muodoiksi. Lahkon viimeiset edustajat hävisivät kuitenkin vasta varhaisella jurakaudella. Sitä ennen panssarisammakoista kuitenkin kehittyivät nykyisten sammakkojen ja konnien esi-isät.


title: Diadectes

text: Diadectes oli matelijamainen raskas sammakkoeläin joka eli varhaisella Permikaudella noin 280 miljoonaa vuotta sitten. Sen pituus oli 1,5–3 metriä ja paino 150 kilogrammaa. Sitä esiintyi Pohjois-Amerikassa. Se oli ensimmäisiä sammakkoeläimiä, jotka olivat kasvissyöjiä. Se saattoi olla kantamuoto anapsideihin kuuluvalle "Cotylosaurus"-ryhmälle.


title: Hynerpeton

text: Hynerpeton oli 1,5 metrin pituinen varhainen tetrapodi. Se oli eräs varhaisimmasta maan päällä kävelevistä tetrapodeista, eläimistä joista sammakkoeläimet, liskot ja nisäkkäät kehittyivät. Kuivalla maalla liikkumiseen soveltuvista raajoista huolimatta se luultavasti eli enimmäkseen vedessä. Koska Hynerpeton oli sammakkoeläin, sen iho kuivui nopeasti ja sen piti päästä veteen. Vedessä taas sitä vaani monet pedot, kuten Hyneria ja alkeelliset hait kuten Stethacanthus. Hynerpetonit elivät Devonikaudella noin 360 miljoonaa vuotta sitten.


title: Labyrinthodontia

text: Labyrinthodontia on sukupuuttoon kuolleiden sammakkoeläinten alaluokka. Ne elivät myöhäispaleotsooiselta kaudelta varhaismesotsooiselle kaudelle (noin 367–250 miljoonaa vuotta sitten). "Labyrinthodontia"-lajit eivät muodosta luonnollista ryhmää tieteellisessä luokittelussa, minkä takia monet asiantuntijat ovat hylänneet termin käytön. Tälle alaluokalle oli ominaista kartionmuotoiset hampaat. Lisäksi tähän alaluokkaan kuuluvat sammakkoeläimet olivat rakenteeltaan rotevampia kuin alaluokkaan "Lepospondyli" kuuluvat.


title: Ichthyostegalia

text: Ichthyostegalia, epävirallisesti kalasammakot, on vanhentunut varhaisten sammakkoeläinten lahko, joka sisälsi devonikaudella eläneitä esi-tetrapodeja. Se on nykyään todettu parafyleettiseksi, eikä sen käyttöä pidetä suositeltavana. Kalasammakoilla oli kalamainen pyrstö, mutta tetrapodin pää ja raajat. Kalasammakot kehittyivät devonikaudella varsieväisistä kaloista. Ne olivat kehitysaskel tetrapodien ja kalojen välillä, ja kivihiilikaudella niistä kehittyi panssarisammakot, lepospondylit ja reptiliomorfit.


title: Perno

text: Perno on kaupunginosa Turun länsiosassa Raision kupeessa. Pernosta on matkaa keskustaan noin seitsemän kilometriä. Vuonna 2004 alueen väkiluku oli 2 513, ja 17,83 % asukkaista oli alle 15-vuotiaita ja 9,39 % yli 65-vuotiaita. Väestöstä 90,81 % puhuu äidinkielenään suomea, 2,39 % ruotsia ja 6,08 % jotakin muuta kieltä.


title: Perno

text: Alueella sijainneen Pernon koulun toiminta on päättynyt. Pernon lukio lopetettiin kesällä 2007 ja Pernon yläaste alkuvuodesta 2009.


title: Perno

text: Meyer Turun omistamalla Pernon telakalla on rakennettu muun muassa loistoristeilijöitä.


title: Perno

text: Varhaisimmat kirjalliset maininnat alueesta ovat 1400-luvulta. Perno liitettiin Raisiosta Turkuun yhdessä Pansion kanssa vuonna 1931. Vuonna 1967 liitettiin vielä pienempi alue Upalingon suunnalta nykyisen Pernon telakan luona. Nimensä kaupunginosa on saanut alueella sijainneesta Pernon kartanosta.


title: Javier Sotomayor

text: Javier Sotomayor (s. 13. lokakuuta 1967) on entinen kuubalainen korkeushyppääjä, olympiavoittaja sekä kaksinkertainen ulkoratojen ja nelinkertainen sisäratojen maailmanmestari. Sotomayorin uran huippuvuodet ajoittuivat 1990-luvulle, jolloin hän oli lajissa maailman huipulla. Maailmanennätystä Sotomayor paransi uransa aikana kolmesti ja pitää ennätystä edelleen hallussaan.


title: Javier Sotomayor

text: Vuonna 1999 Sotomayor voitti Pan-Amerikan kisojen mestaruuden, mutta kisojen jälkeen hän antoi kokaiinia sisältäneen dopingnäytteen ja menetti voittonsa. Alun perin hän sai kahden vuoden kilpailukiellon, mutta IAAF lyhensi kilpailukiellon vuoden pituiseksi, ja Sotomayor sai osallistua Sydneyn olympialaisiin. Edmontonin MM-kisoissa 2001 Sotomayor hyppäsi neljänneksi, mutta myöhemmin selvisi, että hän oli antanut aiemmin kesällä nandrolonia sisältäneen dopingnäytteen. Hänen Edmontonin tuloksensa hylättiin ja käryn ollessa jo toinen sai hän elinikäisen kilpailukiellon.


title: Javier Sotomayor

text: Heinäkuussa 2015 Sotomayor sai virallisesti Espanjan kansalaisuuden. Sotomayorin veljenpoika Collazo Sotomayor on amatöörinyrkkeilijä. Hän edustaa nykyisin Azerbaidžania.


title: Rhipidistia

text: Rhipidistia on varsieväisten kalojen kladi, joka sisältää tetrapodit (”nelijalkaiset”) ja keuhkokalat. Sen kaksi pääryhmää ovat Dipnomorpha, joka sisältää nykyiset keuhkokalat (Dipnoi) ja sukupuuttoon kuolleen Porolepiformesin, sekä Tetrapodomorpha, joka puolestaan sisältää paitsi tetrapodit, myös tetrapodeihin johtaneen kehityslinjan. Aikaisemmin Rhipidistiaa ja keuhkokaloja pidettiin kokonaan eri ryhminä.


title: Keuhkokalat

text: Keuhkokalat ("Dipnoi") ovat varsieväisiä kaloja, jotka pystyvät hengittämään ilmaa uimarakkonsa avulla, jos vesi on vähähappista.


title: Keuhkokalat

text: Nykyisin eläviä keuhkokaloja tunnetaan vain kuusi lajia eteläisen pallonpuoliskon sisävesissä. Australiassa, Afrikassa ja Etelä-Amerikassa on omat heimonsa. Enemmän keuhkokaloja on ilmeisesti esiintynyt devonikaudella, jolloin kalat kehittyivät voimakkaasti.


title: Keuhkokalat

text: Keuhkokalat ovat petoja ja syövät kaikkea, mitä saavat kiinni jos saalis vain mahtuu niiden suuhun. Ruokavalioon kuuluvat kalat, äyriäiset ja muut vesieläimet.


title: Magnús Ver Magnússon

text: Magnús Ver Magnússon (s. 23. huhtikuuta 1963 Egilsstaðir) on islantilainen entinen voimanostaja ja voimamies. Hän on voittanut Maailman vahvin mies -kilpailun neljästi vuosina 1991, 1994, 1995 ja 1996.


title: Magnús Ver Magnússon

text: Nykyään Magnús toimii tuomarina voimamies- ja voimanostokilpailuissa. Hän on yksinhuoltajaisä ja asuu lapsensa kanssa Hafnarfjörðurissa.


title: Varsieväiset

text: Varsieväiset ("Sarcopterygii") on luukalaluokka, johon perinteisesti luetaan kuuluviksi varsieväiset kalat, muun muassa keuhkokalat. Varsieväiset kykenevät liikuttamaan rintaeviään ja vastaeviään edestakaisin, ja kääntämään niitä, mihin muut kalat eivät kykene. Vain hyvin pieni osa nykyisistä kalalajeista kuuluu varsieväisiin. Suurin osa on viuhkaeväisiä.


title: Varsieväiset

text: Luokan sijoittuminen tieteellisessä luokittelussa on kiistanalaista, jopa luokan olemassaolo. Nykyään varsieväisten ajatellaan olevan oma luokkansa, kun se aikaisemmin oli luukalojen ("Osteichthyes") alaluokka. Alla esitetään versio, missä Tetrapoda luetaan kuuluvaksi tähän luokkaan.


title: Jón Páll Sigmarsson

text: Jón Páll Sigmarsson () oli islantilainen voimamies, voimanostaja ja kehonrakentaja. Hän voitti neljästi Maailman vahvin mies -kilpailun. Tämän lisäksi hän on 5-kertainen World Muscle Power -mestari ja 2-kertainen Euroopan vahvin mies. Häntä voidaan pitää modernin voimamiesurheilun isänä.


title: Jón Páll Sigmarsson

text: Hän kävi Suomessa monesti; hänet mm. nähtiin kutsuvieraana Gladiaattorit-kisoissa Planet Fun Fun -huvipuistossa Keravalla.


title: Jón Páll Sigmarsson

text: Jón Páll Sigmarsson kuoli 32-vuotiaana äkillisesti sydänkohtaukseen ollessaan punttisalilla tekemässä maastavetoa. Hänen parhaat salinostonsa olivat 390 kg kyykky (raw), 427,5 kg maastaveto (nosto remmeillä) ja 255 kg penkkipunnerrus (raw). Hän on yksi harvoista voimamiehistä, joka on pitänyt hallussaan voimamieskisojen maastavedon ja tukkipunnerruksen maailmanennätystä samaan aikaan: 523 kg veto polvista ja 165 kg tukkipunnerrus.


title: Tetrapoda

text: Tetrapoda (, , 'nelijalkaiset', 'neljä jalkaa') eli tetrapodit on selkärankaisten yläluokka, johon kuuluvat kaikki maalla elävät sekä neljällä raajalla kulkevat selkärankaiset. Yläluokka käsittää nykyiset sammakkoeläimet, matelijat, linnut, nisäkkäät ja niiden sukupuuttoon kuolleet sukulaiset. Useilla tetrapodeilla on neljä raajaa, mutta jotkin niistä ovat menettäneet raajansa tai palanneet takaisin veteen.


title: Tetrapoda

text: Tetrapodit kehittyivät devonikaudella noin 360 miljoonaa vuotta sitten kalasammakoista. Nämä eläimet puolestaan olivat kehittyneet varsieväisistä kaloista. Niiden evät alkoivat vähitelleen muuttua raajoiksi, ja ne siirtyivät vedestä maalle. Tetrapodit muodostavat kalasammakoiden kanssa Tetrapodomorpha-kehityslinjan.


title: Bill Kazmaier

text: Bill Kazmaier (s. 30. joulukuuta 1953 Wisconsin, Yhdysvallat) on yhdysvaltalainen voimanostaja ja voimamies.


title: Bill Kazmaier

text: Kazmaier voitti vuonna 1979 voimanostossa Yhdysvaltain mestaruuden ja IPF-liiton maailmanmestaruuden. Toisen maailmanmestaruutensa hän voitti 1983. Voimanostossa hänen paras yhteistuloksensa on 1 100 kilogrammaa, mikä oli IPF-liiton ennätys monien vuosien ajan.


title: Bill Kazmaier

text: Maailman vahvin mies -kilpailun Kazmaier voitti kolmesti peräkkäin vuosina 1980–1982. Voittojensa jälkeen hänet kutsuttiin kilpailuihin jälleen vuonna 1988, jolloin hän sijoittui Jón Páll Sigmarssonin jälkeen toiseksi. Vielä 1989 hän oli neljäs.


title: Bill Kazmaier

text: Kazmaier on toiminut myös ammattilaispainijana WCW-liiton viihdepainiotteluissa sekä toiminut voimamieskilpailujen televisiokommentaattorina.


title: Geoff Capes

text: Geoff Capes (s. 23. elokuuta 1949 Holbeach, Lincolnshire) on brittiläinen voimamies ja kuulantyöntäjä.


title: Geoff Capes

text: Capes on työntänyt kuulaa parhaimmillaan 21,68, joka oli Kansainyhteisön ennätys 23 vuoden ajan. Kuulantyönnössä hän on voittanut Kansainyhteisön mestaruuden kahdesti (1974 ja 1978). Rooman EM-kilpailuissa 1974 hän oli pronssilla. Sisäratojen EM-kilpailuissa hän saavutti kaksi kultaa, kolme hopeaa ja yhden pronssin vuosina 1974–1979. Hän on edustanut maataan erilaisissa kansainvälisissä yleisurheilukilpailuissa 67 kertaa, mikä on sekin ennätys. Maansa mestaruuden hän voitti 17 kertaa.


title: Geoff Capes

text: Vuonna 1980 Capes lopetti yleisurheilu-uransa ja ryhtyi ammattimaiseksi voimamieheksi. Maailman vahvin mies -kilpailun hän voitti vuosina 1983 ja 1985. Lisäksi hän kilpaili menestyksekkäästi perinteisissä Ylämaan kisoissa.


title: Geoff Capes

text: Nykyään Capes harrastaa undulaattien kasvatusta.


title: Nat King Cole

text: Nat King Cole (oikealta nimeltään Nathaniel Adams Coles; 17. maaliskuuta 1919 Montgomery, Alabama – 15. helmikuuta 1965) oli suosittu yhdysvaltalainen laulaja ja jazzpianisti.


title: Nat King Cole

text: Nat King Cole syntyi Montgomeryn kaupungissa, Alabamassa, missä hänen isänsä toimi teurastajana ja baptistikirkon dekaanina. Perhe muutti jo Colen lapsuusvuosina Chicagoon, missä hänen isästään tuli pappi, ja äiti Perlina toimi kirkon urkurina. Äiti opetti pojalleen pianonsoittoa, ja Natin ensiesiintyminen tapahtui jo neljän vuoden iässä kappaleella ”Yes, We Have No Bananas”. Hän esitti jazzin ja hengellisen musiikin lisäksi myös eurooppalaista taidemusiikkia omien sanojensa mukaan ”Bachista Rahmaninoviin”.


title: Nat King Cole

text: Perhe asui Chicagon Bronzevillessa, joka oli 1920-luvulla kuuluisa yöelämästään ja jazzklubeistaan. Nat hiipi iltaisin ulos klubien liepeille ja kuunteli esiintyjien soittoa. Louis Armstrong, Earl ”Fatha” Hines ja Jimmie Noone olivat tuolloin suosittuja.


title: Nat King Cole

text: Fatha Hinesin soiton innoittamana Cole aloitti oman esiintymisensä teini-ikäisenä 1930-luvun puolivälissä. Hän otti taiteilijanimekseen Nat Cole. Natin vanhempi veli Eddie Coles liittyi pian basistiksi hänen orkesteriinsa, ja he levyttivät ensilevynsä vuonna 1936 Eddien nimellä. Yhtye esiintyi ahkerasti jazzklubeissa. Nat sai tiettävästi lisänimensä ”King” vanhasta lastenlorusta ”Old King Cole” esiintyessään eräällä klubilla. Cole esiintyi pianistina ragtime- ja Broadway-legenda Eubie Blaken revyyssä "Shuffle Along". Kun esitykset lakkasivat Long Beachissa, Cole päätti jäädä paikkakunnalle.


title: Nat King Cole

text: Nat Cole ja kolme muuta muusikkoa päättivät muodostaa ”King Cole Swingersin” Long Beachissa. Yhtye soitti useissa baareissa ennen kuin sai kiinnityksen Long Beach Pikessa 90 dollarin viikkopalkalla.


title: Nat King Cole

text: Cole avioitui tanssija Nadine Robinsonin kanssa ja muutti Los Angelesiin. Siellä hän perusti Nat King Cole Trion, johon kuuluivat Nat (piano), Oscar Moore (kitara) ja Wesley Prince (basso). Trio esiintyi ympäri Los Angelesia 1930-luvun lopulla ja esiintyi useasti myös radiossa.


title: Nat King Cole

text: Cole tuli suosituksi kappaleen ”Sweet Lorraine” myötä vuonna 1940. Vaikka hän lauloi balladeja trionsa kanssa, hän ujosteli lauluaan: hän ei koskaan pitänyt itseään hyvänä laulajana. Natin hillitty tyyli oli kuitenkin erinomaisessa kontrastissa muiden jazzlaulajien räväkkään esiintymistyyliin.


title: Nat King Cole

text: Toisen maailmansodan aikana Wesley Prince jätti yhtyeen, ja Cole korvasi hänet Johnny Millerillä. The King Cole Trio teki sopimuksen uraansa aloittelevan Capitol Recordsin kanssa vuonna 1943 ja oli yhtiölle loppuun asti uskollinen. 1950-luvulla Cole oli niin suosittu, että Capitol Recordsin tunnettua pyöreää rakennusta Hollywoodissa alettiin kutsua ”taloksi, jonka Nat rakensi”.


title: Nat King Cole

text: Colea pidettiin johtavana jazzpianistina. Hänen vallankumouksellista kokoonpanoaan tuona big bandien aikakautena pidettiin ”perustrion” kokoonpanona. Kokoonpanoa matkivat muun muassa Art Tatum, Ahmad Jamal, Oscar Peterson, Tommy Flanagan ja bluespianistit Charles Brown sekä Ray Charles. Hän esiintyi myös sessioissa Lester Youngin, Red Garlandin ja Lionel Hamptonin kanssa.


title: Nat King Cole

text: Colen ensimmäinen lauluhitti oli ”Straighten Up and Fly Right”, joka perustui vanhaan mustien kansantaruun. Kappaletta pidetään yhtenä rock ’n’ rollin ensimmäisistä edeltäjistä. Itse asiassa Bo Diddley, joka esitti vastaavanlaisia muunnelmia kansanmusiikista, piti Colea yhtenä vaikuttimistaan.


title: Nat King Cole

text: 1940-luvun lopulla Cole alkoi esittää ja äänittää enemmän pop-vaikutteista musiikkia tavalliselle yleisölle, usein jousiorkesterin avustamana. Hänen asemansa populaarimusiikin ikonina lujittui sellaisten hittien kuin ”The Christmas Song”, ”Nature Boy”, ”Mona Lisa” ja ”Unforgettable” myötä. Vaikka tämä kääntyminen populaarimpaan suuntaan sai kriitikot syyttämään Colen ”myyneen itsensä”, hän ei koskaan hylännyt musiikillisia juuriaan: niinkin myöhään kuin vuonna 1956 hän äänitti puhtaan jazzalbumin, "After Midnight". Vuonna 1991 Mosaic Records julkaisi kaikki Nat King Cole Trion Capitolilla äänittämät kappaleet yhdessä. Tämä 18 CD:n kokoelma sisältää peräti 349 sävellystä.


title: Nat King Cole

text: Vuonna 1948 Cole osti talon valkoihoisten asuttamalta Hancock Parkin alueelta Los Angelesista. Asukasyhdistys ilmoitti Colelle, ”etteivät he halua ei-toivottujen henkilöiden muuttavan alueelle”. Tähän Cole vastasi: ”En minäkään – ja mikäli näen jonkun ei-toivotun saapuvan tänne, olen ensimmäisenä valittamassa asiasta.”


title: Nat King Cole

text: Cole vihittiin toisen vaimonsa Maria Ellingtonin kanssa Harlemin Abyssinian Baptist Churchissa. Perheessä oli kolme lasta. Tytär Natalie Cole oli ja nuorempi veli Freddie Cole on myös laulaja..


title: Nat King Cole

text: Cole esiintyi useissa lyhytelokuvissa ja esitti W. C. Handya elokuvassa "Saint Louis Blues". Hän esiintyi myös "The Nat King Cole Storyssa".


title: Nat King Cole

text: Nat King Cole oli ketjupolttaja ja kuoli keuhkosyöpään vuonna 1965. Hänet on haudattu Forest Lawn Memorial Parkiin Kalifornian Glendaleen. Hänen viimeinen elokuvansa "Cat Ballou" julkaistiin vasta kuukausia myöhemmin. Hautajaiset pidettiin St. Victor’s Catholic Churchissa, Länsi-Hollywoodissa.


title: Ylämaan kisat

text: Ylämaan kisat () on perinteinen Skotlannin ylämailla järjestettävä kansallisurheilutapahtuma.


title: Ylämaan kisat

text: Ensimmäisen kerran kisat järjestettiin tiettävästi jo 1000-luvulla, mutta sittemmin on ollut pitkiä kausia, jolloin kisoja ei ole käyty. Yli 200 vuotta sitten perinnettä alettiin elvyttää ja nykyään kisat ovat Skotlannissa suosittuja, ja niitä järjestetään useissa kaupungeissa, merkittävimpinä Braemar, Inverness, Cowal, Lonach, Ballater ja Aboyne. Aboynen kisat on pidetty joka vuosi vuodesta 1867 lähtien lukuun ottamatta maailmansotien vuosia. Lisäksi skotlantilaiset siirtolaiset järjestävät vastaavia kisoja myös eri puolilla maapalloa.


title: KTV

text: Lyhenne KTV tai Ktv voi tarkoittaa seuraavia:


title: Will Rogers

text: William Penn Adair ”Will” Rogers (4. marraskuuta 1879 Oklahoma – 15. elokuuta 1935 Alaska) oli yhdysvaltalainen näyttelijä, koomikko ja cowboy. Hän syntyi intiaanialueella, josta myöhemmin muodostettiin Oklahoman osavaltio. Rogersin vanhemmat olivat cherokeesukuisia.


title: Will Rogers

text: Rogers, innokas ilmailun puolestapuhuja, kuoli lento-onnettomuudessa Alaskassa kokeneen ennätyslentäjän, Wiley Postin mukana.


title: Will Rogers

text: Will Rogersin mukaan on nimetty amerikkalainen sukellusvene "USS Will Rogers" ja Oklahoma Cityn lentokenttä Will Rogers World Airport.


title: Gorodki

text: Gorodki () on venäläinen kyykkää muistuttava peli. Nimi tarkoittaa "linnapeliä".


title: Gorodki

text: Gorodki on vanha venäläinen peli, jota ovat pelanneet tiettävästi muun muassa Pietari I, generalissimus Aleksandr Suvorov, Vladimir Lenin, Josif Stalin, Mihail Kalinin ja Kliment Vorošilov, tiedemies Ivan Pavlov, oopperalaulaja Fjodor Šaljapin ja kirjailijat Lev Tolstoi sekä Maksim Gorki.


title: Gorodki

text: Peliä pelattiin eri puolilla erilaisin sääntömuunnelmin, kunnes yhtenäiset säännöt kehitettiin vuonna 1923 ja säännöllinen kilpailutoiminta alkoi. Neuvostoliiton mestaruudesta pelattiin 1936 lähtien ja moskovalaiset voittivat lajissa lähes kaikki mestaruudet. Suosituimmillaan gorodki oli Neuvostoliitossa 1960- ja 1970-luvuilla, jolloin sitä harrasti noin 350 000 ihmistä. Lajin suosio alkoi laantua 1980-luvulle tultaessa. Neuvostoliiton romahtamisen jälkeen kilpailuperinne katosi, mutta lajia on sittemmin alettu uudelleen herättää henkiin ja kilpailuja on järjestetty. Gorodki- ja kyykkäjärjestöt tekevät kansainvälistä yhteistyötä.